Ανακοίνωση της Επιτροπής - Κοινοτικό Πλαίσιο για τις κρατικές ενισχύσεις προς την αυτοκινητοβιομηχανία (Κείμενο που παρουσιάζει ενδιαφέρον για τον ΕΟΧ)



Επίσημη Εφημερίδα αριθ. C 279 της 15/09/1997 σ. 0001 - 0008



ΚΟΙΝΟΤΙΚΟ ΠΛΑΙΣΙΟ ΓΙΑ ΤΙΣ ΚΡΑΤΙΚΕΣ ΕΝΙΣΧΥΣΕΙΣ ΠΡΟΣ ΤΗΝ ΑΥΤΟΚΙΝΗΤΟΒΙΟΜΗΧΑΝΙΑ (97/C 279/01) (Κείμενο που παρουσιάζει ενδιαφέρον για τον ΕΟΧ) 1. ΑΝΑΓΚΑΙΟΤΗΤΑ ΚΑΙ ΠΕΔΙΟ ΕΦΑΡΜΟΓΗΣ ΤΟΥ ΠΛΑΙΣΙΟΥ α) Ιστορικό Με τη μεγάλη σημασία που έχει για την απασχόληση, τις συναλλαγές και τις τεχνολογικές εξελίξεις, ο τομέας της αυτοκινητοβιομηχανίας θεωρείται γενικά ως στρατηγικός κλάδος της οικονομίας από τα περισσότερα κράτη μέλη. Κατά τις δεκαετίες του '70 και του '80, οι αρχές πολλών κρατών μελών προέβησαν σε μαζικές παροχές ενισχύσεων για τον εκσυγχρονισμό και την ανάπτυξη, και ορισμένες φορές την επιβίωση της εθνικής τους αυτοκινητοβιομηχανίας (1). Αυτό υπήρξε αιτία συναγωνισμού ως προς τις επιδοτήσεις μεταξύ των κρατών μελών και πολλών στρεβλώσεων του ανταγωνισμού. Ως επακόλουθο, το 1989, η Επιτροπή εισήγαγε ένα κοινοτικό πλαίσιο για τις κρατικές ενισχύσεις προς την αυτοκινητοβιομηχανία (2), με το διπλό στόχο τη διασφάλιση της διαφάνειας των ροών ενίσχυσης και την επιβολή αυστηρής πειθαρχίας ως προς τη χορήγηση των ενισχύσεων προκειμένου να περιορισθούν όσο το δυνατό περισσότερο οι στρεβλώσεις του ανταγωνισμού σε κοινοτικό επίπεδο. Την εποχή εκείνη ο κλάδος δεν αντιμετώπιζε στην Ευρώπη πλεονάζον δυναμικό παραγωγής. Σε κάθε περίπτωση το ενδοκοινοτικό εμπόριο αυτοκινήτων και κινητήρων ήταν πολύ σημαντικό και καθιστούσε ήδη την αυτοκινητοβιομηχανία έναν ευαίσθητο τομέα της οικονομίας. Το πρώτο πλαίσιο για τις κρατικές ενισχύσεις προς την αυτοκινητοβιομηχανία θεσπίσθηκε βάσει του άρθρου 93 παράγραφος 1 της συνθήκης ΕΚ για μια διετία (3), μετά την παρέλευση της οποίας η Επιτροπή όφειλε να επανεξετάσει το πεδίο εφαρμογής και τη χρησιμότητά του. Το Δεκέμβριο του 1990, η Επιτροπή αποφάσισε να παρατείνει την ισχύ του πλαισίου επ' αορίστω, δεσμευόμενη όμως να το επανεξετάσει μετά από μια διετία και να επιφέρει τις τροποποιήσεις που θα αποδεικνύονταν απαραίτητες ή να το καταργήσει μετά από διαβουλεύσεις με τα κράτη μέλη (4). Στις 23 Δεκεμβρίου 1992, μετά από διαβουλεύσεις με τα κράτη μέλη, η Επιτροπή αποφάσισε (5) να μην τροποποίησει το πλαίσιο και να παρατείνει την ισχύ του μέχρι την επόμενη αξιολόγησή του. Μετά από προσφυγή της Ισπανίας, το Δικαστήριο των Ευρωπαϊκών Κοινοτήτων απεφάνθη στην απόφασή του της 29ης Ιουνίου 1995 στην υπόθεση C-135/93 (6), Ισπανία κατά Επιτροπής, ότι η απόφαση αυτή έπρεπε να θεωρηθεί ως παράταση περιορισμένου χρόνου, μέχρι την επόμενη εξέταση του πλαισίου, που στην προκειμένη περίπτωση προβλεπόταν το αργότερο μέχρι τις 31 Δεκεμβρίου 1994. Με βάση την απόφαση αυτή, η Επιτροπή πρότεινε στις 5 Ιουλίου 1995 στα κράτη μέλη την επανεισαγωγή του πλαισίου αυτού το αργότερο την 1η Ιανουαρίου 1996 ως κατάλληλο μέτρο κατά την έννοια του άρθρου 93, παράγραφος 1 της συνθήκης ΕΚ, περιλαμβάνοντας ορισμένες τροποποιήσεις όπως τον καθορισμό του ορίου κοινοποίησης σε 17 εκατομμύρια Ecu (7). Η Επιτροπή ενημέρωσε παράλληλα τα κράτη μέλη ότι θα μπορούσε να επανεξετάσει και ενδεχομένως να αναθεωρήσει ή να καταργήσει το πλαίσιο μετά από μια διετία, σε συνάρτηση με την εξέλιξη ενός ενδεχόμενου οριζόντιου πλαισίου (8). Κατά τη διάρκεια του 1996, η Επιτροπή μελέτησε σε βάθος το πλαίσιο για την αυτοκινητοβιομηχανία με τη βοήθεια ανεξάρτητων εμπειρογνωμόνων και κατέληξε στο συμπέρασμα ότι σε γενικές γραμμές είναι αποτελεσματικό. Συνέστησε ορισμένες προσαρμογές όσον αφορά, κυρίως, τα όρια κοινοποίησης, τον ορισμό του τομέα και τον τρόπο διεξαγωγής της ανάλυσης κόστους-ωφέλειας. Επί τη βάσει των εργασιών αυτών η Επιτροπή υπέβαλε ένα νέο σχέδιο κοινοτικού πλαισίου για τις κρατικές ενισχύσεις προς την αυτοκινητοβιομηχανία για να εξετασθεί από τους εκπροσώπους των κρατών μελών κατά τη διάρκεια πολυμερούς συνάντησης και στη συνέχεια αποφάσισε να το προτείνει στα κράτη μέλη υπό μορφή κατάλληλων μέτρων δυνάμει του άρθρου 93 παράγραφος 1 της συνθήκης ΕΚ. β) Γενικό πλαίσιο Η αυτοκινητοβιομηχανία εξακολουθεί να διαδραματίζει σοβαρότατο ρόλο για την οικονομία της Κοινότητας. Οι ειδικοί εκτιμούν ότι από κάθε θέση εργασίας στον κλάδο αυτό εξαρτώνται άλλες δέκα θέσεις απασχόλησης γενικότερα και ότι άμεσα ή έμμεσα ο κλάδος απασχολεί περίπου το 10 % του ενεργού εργατικού δυναμικού. Επιπλέον ο τομέας αυτός χαρακτηρίζεται από ταχεία διεθνοποίηση των αγορών. Οι ευρωπαίοι κατασκευαστές και οι υποκατασκευαστές τους βρίσκονται αντιμέτωποι με περισσότερους ανταγωνιστές στις παραδοσιακές αγορές τους και ως εκ τούτου επιδιώκουν να διατηρήσουν ή να ενισχύσουν την εμπορική τους παρουσία στα κυριότερα κέντρα εξαγωγών και συχνά καταφεύγουν στη δημιουργία τοπικών μονάδων παραγωγής στην κεντρική Ευρώπη, την Ασία και τη Νότιο Αμερική. Εντούτοις, όπως αναφέρεται και στην ανακοίνωση της Επιτροπής της 10ης Ιουλίου 1996 (9) για την ευρωπαϊκή αυτοκινητοβιομηχανία, το ποσοστό αξιοποίησης του δυναμικού παραγωγής των περισσότερων μεγάλων ευρωπαίων κατασκευαστών είναι, από το 1993 και μετά, κάτω από 80 %. Η αναλογία αυτή είναι απίθανο να παρουσιάσει αξιόλογη βελτίωση μεσοπρόθεσμα (10), στο βαθμό που η αυτοκινητοβιομηχανία περιβάλλεται από ένα γενικότερο κλίμα χαμηλής ανάπτυξης σε μία ώριμη και κυκλική αγορά. Μεγάλη πρόοδος έχει σημειωθεί τα τελευταία έτη όσον αφορά π.χ. την παραγωγικότητα και την ποιότητα, ενώ παρατηρείται και σύγκλιση με τις υψηλότερες διεθνείς προδιαγραφές. Σε κάθε περίπτωση, οι προσπάθειες για την κάλυψη της απόστασης που χωρίζει την ευρωπαϊκή από την ιαπωνική και αμερικανική αυτοκινητοβιομηχανία περιλαμβάνουν την ενίσχυση της προώθησης των άυλων επενδύσεων, ιδίως όσον αφορά την Ε& Α και την εκπαίδευση, την ανάπτυξη της βιομηχανικής συνεργασίας, τον εκσυγχρονισμό του ρόλου της δημόσιας διοίκησης, την καλλιέργεια σταθερού και ευνοϊκού οικονομικού κλίματος και την εξασφάλιση αποτελεσματικού ανταγωνισμού (11). Η προσαρμογή στις νέες οικονομικές συνθήκες του κοινοτικού πλαισίου για τις κρατικές ενισχύσεις προς την αυτοκινητοβιομηχανία εγγράφεται απόλυτα στην προοπτική αυτή. Η Επιτροπή αποφάσισε να προτείνει στα κράτη μέλη, σύμφωνα με το άρθρο 93 παράγραφος 3 της συνθήκης, να κοινοποιούν εκ των προτέρων τις σημαντικότερες περιπτώσεις ενισχύσεων προς την αυτοκινητοβιομηχανία από 1ης Ιανουαρίου 1998, σύμφωνα με τα όσα ακολουθούν παρακάτω. 2. ΚΑΝΟΝΕΣ ΚΟΙΝΟΠΟΙΗΣΗΣ 2.1. Ορισμός του τομέα Ως «αυτοκινητοβιομηχανία» νοείται η ανάπτυξη, κατασκευή και συναρμολόγηση «αυτοκινήτων», «κινητήρων αυτοκινήτων» και «ενοτήτων ή υποσυστημάτων» για τα εν λόγω οχήματα ή κινητήρες, άμεσα από έναν κατασκευαστή ή από έναν «υποκατασκευαστή» και στην τελευταία αυτή περίπτωση αποκλειστικά στο πλαίσιο ενός «γενικού σχεδίου». α) Αυτοκίνητα Ως «αυτοκίνητα» νοούνται τα επιβατικά αυτοκίνητα, τα ανοικτά και κλειστά φορτηγά, τα ρυμουλκά, τα λεωφορεία, τα πούλμαν και τα άλλα εμπορικά αυτοκίνητα. Εξαιρούνται τα αγωνιστικά αυτοκίνητα, τα οχήματα που προορίζονται για χρήση εκτός του οδικού δικτύου (π.χ. τα οχήματα που κινούνται πάνω στο χιόνι ή που μεταφέρουν επιβάτες μέσα στα γήπεδα γκόλφ), οι μοτοσυκλέτες, τα ρυμουλκούμενα, οι ελκυστήρες γεωργικής και δασικής χρήσης, τα τροχόσπιτα, τα οχήματα ειδικών χρήσεων (π.χ. πυροσβεστικά, κινητά εργαστήρια), τα αυτοκίνητα φορτοεκφόρτωσης, τα φορτηγά για ειδικές εργασίες (π.χ. περονοφόρα ανυψωτικά, φορτηγά εξέδρες) και τα στρατιωτικά οχήματα. β) Κινητήρες αυτοκινήτων Ως «κινητήρες αυτοκινήτων» νοούνται οι κινητήρες ανάφλεξης λόγω συμπίεσης ή επιβαλλόμενης ανάφλεξης, καθώς και οι ηλεκτροκινητήρες, οι στροβιλοκινητήρες, οι αεριοκινητήρες, οι υβριδικοί κινητήρες και άλλου είδους κινητήρες για τα «αυτοκίνητα». γ) Ενότητες και υποσυστήματα Ενότητα ή υποσύστημα είναι ένα σύνολο πρωτευόντων κατασκευαστικών στοιχείων που προορίζεται για ένα αυτοκίνητο ή έναν κινητήρα αυτοκινήτου, το οποίο παράγεται, συναρμολογείται ή συναρμόζεται από έναν υποκατασκευαστή και το οποίο παραδίδεται είτε με ηλεκτρονική παραγγελία προμήθειας είτε σε λιτή παραγωγή. Οι υπηρεσίες υλικοτεχνικής υποστήριξης και αποθήκευσης καθώς και η υπεργολαβία για ορισμένες συναφείς εργασίες (π.χ. βαφή υποσυστημάτων) που παρεμβάλλονται στην αλυσίδα παραγωγής πρέπει επίσης να εξομοιώνονται με ενότητες ή υποσυστήματα. δ) Υποκατασκευαστές Ως «υποκατασκευαστή» η Επιτροπή εννοεί έναν προμηθευτή, ανεξάρτητο ή μη από κατασκευαστή, ο οποίος μοιράζεται την ευθύνη της μελέτης και της ανάπτυξης (12), και ο οποίος κατασκευάζει, συναρμολογεί ή/και προμηθεύει σε κάποια αυτοκινητοβιομηχανία, στο στάδιο της κατασκευής ή της συναρμολόγησης, υποσυστήματα ή ενότητες. Ο βιομηχανικός εταίρος συχνά συνδέεται με τον κατασκευαστή μέσω σύμβασης της οποίας η διάρκεια πλησιάζει εκείνη της ζωής του μοντέλου (π.χ. μέχρι την επόμενη αναδιαμόρφωση του μοντέλου). Ένας υποκατασκευαστής δύναται επίσης να παρέχει και υπηρεσίες, ιδίως υλικοτεχνικής υποστήριξης, όπως η διαχείριση μιας κεντρικής μονάδας εφοδιασμού. ε) Γενικό σχέδιο Ένας κατασκευαστής δύναται να ενσωματώσει στον ίδιο χώρο που πραγματοποιεί την επένδυσή του ή σε ένα ή περισσότερα κοντινά βιομηχανικά πάρκα (13) ένα ή περισσότερα σχέδια υποκατασκευαστών με σκοπό να εξασφαλίσει την παράδοση ενοτήτων ή υποσυστημάτων για τα αυτοκίνητα ή τους κινητήρες που αφορά το σχέδιό του. Ως «γενικό σχέδιο» νοείται το σύνολο αυτών των σχεδίων. Η χρονική διάρκεια του γενικού σχεδίου ισούται με τη διάρκεια του επενδυτικού σχεδίου του κατασκευαστή του τομέα της αυτοκινητοβιομηχανίας. Προκειμένου να ενσωματωθεί η επένδυση του υποκατασκευαστή στον ορισμό του γενικού σχεδίου, θα πρέπει τουλάχιστον η μισή παραγωγή που προκύπτει από την επένδυση αυτή να παραδίδεται στον ενδιαφερόμενο κατασκευαστή στο οικείο εργοστάσιο. 2.2. Ενισχύσεις που πρέπει να κοινοποιούνται Η εκ των προτέρων κοινοποίηση των ενισχύσεων που προγραμματίζουν τα κράτη μέλη θα επιτρέψει στην Επιτροπή να επαληθεύσει με τον καλύτερο δυνατό τρόπο το συμβιβάσιμο των προγραμματιζόμενων ενισχύσεων στον τομέα της αυτοκινητοβιομηχανίας με τους κανόνες ανταγωνισμού της συνθήκης. α) Ενισχύσεις βασιζόμενες σε εγκεκριμένο καθεστώς Όλες οι ενισχύσεις που οι δημόσιες αρχές σκοπεύουν να χορηγήσουν για μεμονωμένα σχέδια ή γενικά σχέδια στο πλαίσιο εγκεκριμένου καθεστώτος ενίσχυσης, προς μία ή περισσότερες επιχειρήσεις του τομέα της αυτοκινητοβιομηχανίας, πρέπει να κοινοποιούνται προτού χορηγηθούν βάσει του άρθρου 93 παράγραφος 3 της συνθήκης σε περίπτωση που υπάρχει υπέρβαση τουλάχιστον ενός από τα ακόλουθα δύο όρια: - Ονομαστική αξία του επενδυτικού σχεδίου (14) [συνολικό κόστος του σχεδίου (15)] ανώτερη ή ίση με 50 εκατομμύρια Ecu ή - συνολικό ακαθάριστο ποσό (16) των κρατικών ενισχύσεων και των ενισχύσεων κοινοτικής προέλευσης (π.χ. από τα διαρθρωτικά ταμεία και τα προγράμματα-πλαίσιο), ανεξάρτητα από τη μορφή και το στόχο τους, για σχέδιο ίσο με 5 εκατομμύρια Ecu. Στη συνέχεια η Επιτροπή αναλύει τα σχέδια του κατασκευαστή και κάθε υποκατασκευαστή προκειμένου να διαπιστώσει το συμβιβάσιμο καθεμιάς από τις προγραμματιζόμενες ενισχύσεις. β) Ενισχύσεις ad hoc Όλες οι ενισχύσεις που οι δημόσιες αρχές σχεδιάζουν να χορηγήσουν χωρίς να εντάσσονται σε εγκεκριμένο καθεστώς ενισχύσεων υπέρ μιας ή περισσότερων επιχειρήσεων του τομέα της αυτοκινητοβιομηχανίας πρέπει να κοινοποιούνται προτού χορηγηθούν βάσει του άρθρου 93 παράγραφος 3 της συνθήκης, εκτός εάν πληρούν τα όρια και τους κανόνες της ανακοίνωσης de minimis (17). γ) Ενισχύσεις διάσωσης και αναδιάρθρωσης προβληματικών επιχειρήσεων Όλες οι ενισχύσεις διάσωσης και αναδιάρθρωσης τις οποίες οι δημόσιες αρχές προγραμματίζουν να χορηγήσουν υπέρ επιχειρήσεων του τομέα της αυτοκινητοβιομηχανίας πρέπει να κοινοποιούνται προτού χορηγηθούν βάσει του άρθρου 93 παράγραφος 3 της συνθήκης, εκτός εάν πληρούν τα όρια και τους κανόνες της ανακοίνωσης της Επιτροπής σχετικά με τις ενισχύσεις de minimis. δ) Υποβολή της κοινοποίησης Η κοινοποίηση των κρατικών ενισχύσεων γίνεται βάσει του εντύπου που υπάρχει στο παράρτημα 2 του παρόντος εγγράφου και συμπληρώνεται από ένα έντυπο το οποίο παρέχει η Γενική Διεύθυνση Ανταγωνισμού. Όλες οι κοινοποιήσεις πρέπει να αποστέλλονται απευθείας στη γενική γραμματεία της Επιτροπής. Τα κράτη μέλη παρέχουν όσες πληροφορίες είναι απαραίτητες για την υποστήριξη και τον εμπλουτισμό των εντύπων κοινοποίησης. Στην περίπτωση περιφερειακών ενισχύσεων ειδικότερα, οι μελέτες που προορίζονται για τελική επιλογή του τόπου που θα πραγματοποιηθεί η επένδυση υποβάλλονται μόλις ολοκληρωθούν. 2.3. Έλεγχος και αξιολόγηση ex post Η Επιτροπή δύναται στην απόφασή της να ζητήσει, όσον αφορά τις χορηγηθείσες ενισχύσεις, την πραγματοποίηση ελέγχων και αξιολόγησης εκ των υστέρων, και μάλιστα σε βαθμό λεπτομέρειας ανάλογο προς τη βαρύτητα της κάθε υπόθεσης και του ενδεχόμενου στρέβλωσης του ανταγωνισμού. Σε κάθε περίπτωση, αντίγραφο της τελικής σύμβασης ενίσχυσης που συνάπτεται μεταξύ του κράτους και της αποδέκτριας επιχείρησης διαβιβάζεται στην Επιτροπή μόλις υπογραφεί από τα συμβαλλόμενα μέρη. Προκειμένου να ελέγχεται η τήρηση της απόφασης της Επιτροπής, τα κράτη μέλη σε συνεργασία με τις αποδέκτριες επιχειρήσεις υποβάλλουν στις κύριες φάσεις του σχεδίου κατάσταση των πληρωμών της ενίσχυσης ή αντίγραφο της προσωρινής έκθεσης για την εκτέλεση της σύμβασης ενίσχυσης, καθώς και την τελική έκθεση με τους στόχους -χρονοδιάγραμμα, επενδύσεις και τήρηση των ειδικών όρων που επέβαλε το κράτος μέλος- και τα αποτελέσματα που επιτεύχθηκαν με την ολοκλήρωση του σχεδίου. 2.4. Ετήσια έκθεση Τα κράτη μέλη καλούνται να διαβιβάζουν στην Επιτροπή ετήσια έκθεση με πληροφορίες σχετικά με τις κάθε είδους ενισχύσεις που χορήγησαν κατά το παρελθόν έτος προς επιχειρήσεις του τομέα της αυτοκινητοβιομηχανίας. Στην ετήσια έκθεση πρέπει να περιλαμβάνονται και οι ενισχύσεις των οποίων η κοινοποίηση δεν είναι υποχρεωτική. Το έντυπο της ετήσιας έκθεσης αποστέλλεται στη Γενική Διεύθυνση Ανταγωνισμού πριν από την 1η Απριλίου του έτους που ακολουθεί το έτος αναφοράς. Οι ετήσιες εκθέσεις μπορούν να υποβληθούν στη γλώσσα του πρωτοτύπου εφόσον το ζητήσει το κράτος μέλος. 2.5. Κοινοτικά χρηματοδοτικά όργανα Λαμβάνοντας υπόψη την ανάγκη να εξασφαλισθεί ότι τα μέτρα που χρηματοδοτούνται από την Ευρωπαϊκή Τράπεζα Επενδύσεων (ΕΤΕ) ή κάποιο άλλο χρηματοδοτικό όργανο συμμορφώνονται προς τις διατάξεις των άρθρων 92, 93 και 94 της συνθήκης, η Επιτροπή σκοπεύει να ελέγχει όλες τις αιτήσεις και τις εγκρίσεις ενισχύσεων στο πλαίσιο κάποιου κοινοτικού χρηματοδοτικού οργάνου και να βεβαιώνεται για τη συνοχή τους με τις παρούσες κατευθυντήριες γραμμές. 2.6 Ημερομηνία έναρξης και διάρκεια της ισχύος Το παρόν πλαίσιο θα τεθεί σε ισχύ από 1ης Ιανουαρίου 1998. Το προηγούμενο πλαίσιο που τέθηκε σε ισχύ από 1ης Ιανουαρίου 1996 για μια διετία θα χρησιμεύσει ως βάση αξιολόγησης των σχεδίων ενίσχυσης που θα έχουν κοινοποιηθεί πριν από την 1η Νοεμβρίου 1997, για τα οποία η Επιτροπή δεν έχει αποφανθεί αν είναι συμβιβάσιμα ή για τα οποία κίνησε τη διαδικασία του άρθρου 93 παράγραφος 2 της συνθήκης πριν από την ημερομηνία εκείνη. Το παρόν θα ισχύσει επί μια τριετία μετά το τέλος της οποίας η Επιτροπή θα εξετάσει αν θα παραταθεί, ιδίως σε σχέση με την εξέλιξη του πολυτομεακού πλαισίου. 3. ΚΑΤΕΥΘΥΝΤΗΡΙΕΣ ΓΡΑΜΜΕΣ ΑΞΙΟΛΟΓΗΣΗΣ ΤΩΝ ΕΝΙΣΧΥΣΕΩΝ Κατά την αξιολόγηση των ενισχύσεων πρέπει να ληφθούν υπόψη διάφοροι γενικοί οικονομικοί και βιομηχανικοί παράγοντες, οι ιδιαιτερότητες του τομέα και της υπόψη επιχείρησης καθώς και διάφορες περιφερειακές, περιβαλλοντικές και κοινωνικές παράμετροι. Η Επιτροπή, ωστόσο, δεν προτίθεται να επιβάλει συγκεκριμένη βιομηχανική στρατηγική στον τομέα 7 είναι προτιμότερο η στρατηγική αυτή να προέλθει από τον ίδιο τον τομέα και την αγορά. Στόχος της Επιτροπής παραμένει η εξασφάλιση ενός κλίματος θεμιτού ανταγωνισμού για τους κατασκευαστές αυτοκινήτων της Κοινότητας. Για να το επιτύχει η Επιτροπή σκοπεύει να περιορίσει τις στρεβλώσεις του ανταγωνισμού που προκαλούν οι ενισχύσεις και να καλλιεργήσει ένα ανταγωνιστικό κλίμα, πράγμα το οποίο θα αυξήσει την ανταγωνιστικότητα και την παραγωγικότητα του τομέα. Συνεπώς, τα κριτήρια που εφαρμόζει η Επιτροπή για την αξιολόγηση των ενισχύσεων ποικίλλουν ανάλογα με τους στόχους της εξεταζόμενης ενίσχυσης. Φροντίζει, όμως, ώστε σε κάθε περίπτωση οι χορηγούμενες ενισχύσεις να είναι ανάλογες προς τη σοβαρότητα των προβλημάτων που αντιμετωπίζονται με αυτήν και απαραίτητες για την πραγματοποίηση του επενδυτικού σχεδίου. Ο σεβασμός των κριτηρίων της αναλογικότητας και της αναγκαιότητας είναι απαραίτητος για να εγκρίνει η Επιτροπή τη χορήγηση κρατικών ενισχύσεων προς την αυτοκινητοβιομηχανία. Από αυτόν εξαρτάται άμεσα η έκβαση της αξιολόγησης των διαφόρων ενισχύσεων που περιγράφονται παρακάτω. Στην κοινοποίηση ενός σχεδίου μπορούν να περιλαμβάνονται ενισχύσεις διαφορετικής φύσης. Στην περίπτωση αυτή κάθε είδος ενίσχυσης αναλύεται με βάση τα κριτήρια αξιολόγησης που του αντιστοιχούν. 3.1. Ενισχύσεις διάσωσης και αναδιάρθρωσης προβληματικών επιχειρήσεων Οι ενισχύσεις διάσωσης καθώς και οι ενισχύσεις αναδιάρθρωσης αξιολογούνται με βάση τα κριτήρια των κοινοτικών κατευθυντήριων γραμμών για τις κρατικές ενισχύσεις διάσωσης και αναδιάρθρωσης προβληματικών επιχειρήσεων (18) με την επιφύλαξη των διατάξεων της επόμενης παραγράφου. Η Επιτροπή κατά κύριο λόγο μεριμνά ώστε οι ενισχύσεις αναδιάρθρωσης και οι ενισχύσεις διάσωσης να είναι κατά κανόνα απαραίτητες μόνο μια φορά. Λαμβάνοντας υπόψη ότι η αυτοκινητοβιομηχανία θα συνεχίσει να παρουσιάζει πλεονάζον δυναμικό παραγωγής μέχρι τα τέλη της δεκαετίας, η Επιτροπή θα απαγορεύσει τη χρησιμοποίηση κρατικών ενισχύσεων για καθαρή αύξηση του δυναμικού παραγωγής. Επιπλέον, η Επιτροπή θα απαιτεί μείωση του εγκατεστημένου παραγωγικού δυναμικού. Τέλος, η Επιτροπή θεωρεί αναγκαίο η μείωση του παραγωγικού δυναμικού να είναι αντίστοιχη προς την ένταση της ενίσχυσης, με βάση το λόγο «ενισχύσεις/κόστος αναδιάρθρωσης». 3.2. Περιφερειακές ενισχύσεις Ο τομέας της αυτοκινητοβιομηχανίας δύναται να λάβει περιφερειακές ενισχύσεις για τη δημιουργία νέων εργοστασίων και την επέκταση των υφιστάμενων μονάδων παραγωγής σε ενισχυόμενες περιοχές της Κοινότητας, συμβάλλοντας έτσι σοβαρά στην περιφερειακή ανάπτυξη με τη δημιουργία ή τη διατήρηση συχνά πολύ εξειδικευμένων θέσεων απασχόλησης, καθώς και μέσω άλλων έμμεσων αλλά σημαντικών αποτελεσμάτων. Με την εκ των προτέρων κοινοποίηση, η Επιτροπή έχει τη δυνατότητα να παραβάλει τα πλεονεκτήματα σε επίπεδο περιφερειακής ανάπτυξης με τις τυχόν αρνητικές επιπτώσεις για το σύνολο του τομέα. Η παραβολή αυτή υπό μορφή ανάλυσης κόστους-ωφέλειας αποβλέπει όχι στην άρνηση του ότι οι περιφερειακές ενισχύσεις συμβάλλουν ουσιαστικά στη συνοχή σε κοινοτικό επίπεδο, αλλά στο να εξασφαλίσει ότι λαμβάνονται υπόψη και άλλα στοιχεία που παρουσιάζουν ενδιαφέρον για την Κοινότητα, όπως η γενικότερη ανάπτυξη και ανταγωνιστικότητα του τομέα στην Ευρώπη και ο σεβασμός του θεμιτού ανταγωνισμού. α) Αναγκαιότητα της ενίσχυσης Για να αποδειχθεί η αναγκαιότητα μιας περιφερειακής ενίσχυσης, η αποδέκτρια επιχείρηση (19) πρέπει να αποδείξει σαφώς ότι διαθέτει μια βιώσιμη, από οικονομική άποψη, εναλλακτική λύση όσον αφορά την εγκατάσταση του επενδυτικού της σχεδίου ή διαφόρων επιμέρους τμημάτων του σχεδίου αυτού. Και, μάλιστα, ότι, εάν κανένα άλλο νέο ή υφιστάμενο εργοστάσιο του ομίλου δεν μπορεί να δεχθεί την υπόψη επένδυση, η επιχείρηση κατανάγκην θα εφαρμόσει το σχέδιό της στο μόνο εργοστάσιο που θα μπορούσε να τη δεχθεί ακόμη και χωρίς ενίσχυση. Η ύπαρξη της βιώσιμης αυτής εναλλακτικής λύσης καθορίζει την «κινητικότητα» του επενδυτικού σχεδίου και, ανάλογα με την περίπτωση, ο επενδυτής (20) μπορεί να την αποδείξει βασιζόμενος σε μελέτες με τις οποίες προσδιορίζεται η τελική τοποθεσία εγκατάστασης. Η εναλλακτική τοποθεσία εγκατάστασης δεν πρέπει αναγκαστικά να βρίσκεται στο εσωτερικό της Ευρωπαϊκής Ένωσης. Σε κάθε περίπτωση η Επιτροπή ελέγχει την αληθοφάνεια της εναλλακτικής λύσης ιδίως σε σχέση με τις επηρεαζόμενες αγορές. Προκειμένου να εγκρίνει μια περιφερειακή ενίσχυση, η Επιτροπή μελετά τη γεωγραφική κινητικότητα του κοινοποιηθέντος σχεδίου, αφού επαληθεύσει εάν η περιοχή για την οποία προορίζεται το σχέδιο δύναται να δεχθεί τις ενισχύσεις βάσει του κοινοτικού δικαίου. Καμία περιφερειακή ενίσχυση δεν εγκρίνεται για σχέδιο ή τμήματα σχεδίου που δεν εμφανίζουν κινητικότητα. Κατά την απόδειξη της κινητικότητας του σχεδίου, σε περίπτωση που η εναλλακτική τοποθεσία εγκατάστασης δεν βρίσκεται στον ΕΟΧ ή σε μια χώρα της Κεντρικής και Ανατολικής Ευρώπης, ο επενδυτής οφείλει να αποδείξει, μέσω μελέτης εγκατάστασης, ότι εξέτασε τουλάχιστον ακόμη μια οικονομικά βιώσιμη τοποθεσία εγκατάστασης ευρισκόμενη στον ΕΟΧ ή σε μια χώρα της Κεντρικής και Ανατολικής Ευρώπης. Σε αντίθετη περίπτωση, εκτιμάται ότι η επιλεγείσα τοποθεσία εγκατάστασης είναι η καλύτερη. Κατά συνέπεια μπορούν να εγκριθούν μόνο περιφερειακές ενισχύσεις με ένταση που δεν υπερβαίνει το όριο που ορίζεται στο σημείο 3.2 γ) κατωτέρω, κάτω από το οποίο δεν απαιτείται η πραγματοποίηση ανάλυσης κόστους-ωφέλειας. Περιφερειακές ενισχύσεις εκσυγχρονισμού και ορθολογιστικής οργάνωσης που κατά κανόνα δεν είναι κινητές δεν επιτρέπονται στον τομέα της αυτοκινητοβιομηχανίας (βλέπε σημείο 3.7). Λόγω των ιδιαιτεροτήτων της αυτοκινητοβιομηχανίας, ορισμένες φορές καταργούνται ολόκληρες πεπαλαιωμένες γραμμές παραγωγής. Οι ενέργειες αυτές, που έχουν έκτακτο χαρακτήρα, μπορεί να περιέχουν ένα στοιχείο κινητικότητας στο βαθμό που οι επιχειρήσεις αντιμετωπίζουν συχνά το ακόλουθο πρόβλημα: να προσαρμόσουν το υφιστάμενο εργοστάσιο ή να το κλείσουν και να δημιουργήσουν αλλού μια νέα μονάδα παραγωγής με επέκταση ή επένδυση σε αναξιοποίητη περιοχή («greenfield»). Η ριζική αλλαγή των παραγωγικών διαρθρώσεων (21) στό παλαιό εργοστάσιο, όπως περιγράφεται παραπάνω, καλείται «μετατροπή» και μπορεί να είναι επιλέξιμη για περιφερειακές ενισχύσεις. Τέλος, η μετατροπή διαφέρει από την αναδιάρθρωση δεδομένου ότι η τελευταία απευθύνεται σε επιχειρήσεις που αντιμετωπίζουν οικονομικά προβλήματα. β) Επιλεξιμότητα κόστους Η Επιτροπή εκτιμά κατά πόσο οι δαπάνες για τα κινητά στοιχεία του επενδυτικού σχεδίου είναι επιλέξιμες. Η επιλεξιμότητά τους εξαρτάται από το περιφερειακό καθεστώς που ισχύει στην οικεία ενισχυόμενη περιοχή. γ) Αναλογικότητα της ενίσχυσης Η Επιτροπή εξασφαλίζει ότι όσον αφορά τα κινητά στοιχεία του επενδυτικού σχεδίου το προγραμματιζόμενο μέτρο ενίσχυσης είναι ανάλογο προς τα περιφερειακά προβληματα στην επίλυση των οποίων συμβάλλει. Προς το σκοπό αυτό, εφαρμόζεται η μέθοδος της ανάλυσης κόστους-ωφέλειας. Για λόγους διαφάνειας, στο παράρτημα II του παρόντος εγγράφου υπάρχει υπόδειγμα των τυποποιημένων εγγράφων κοινοποίησης της ανάλυσης κόστους-ωφέλειας. Μέχρι να εγκριθούν από την Επιτροπή οι χάρτες περιφερειακών ενισχύσεων σε συνάρτηση με τις νέες περιφερειακές κατευθυντήριες γραμμές, έγκριση η οποία προβλέπεται κανονικά την 1η Ιανουαρίου 2000, στις περιπτώσεις που η περιφερειακή ενίσχυση είναι κατώτερη ή ίση με 10 % (22) του περιφερειακού ανώτατου ορίου, η Επιτροπή δεν κρίνει απαραίτητη την ανάλυση κόστους-ωφέλειας. Αυτό αποφασίσθηκε δεδομένου ότι ένα κινητό επενδυτικό σχέδιο ευρισκόμενο σε ενισχυόμενη περιοχή παρουσιάζει πάντοτε κάποια ελάχιστα μειονεκτήματα. Μετά την έγκριση των χαρτών και στο βαθμό που οι νέοι περιφερειακοί χάρτες ενσωματώνουν τα μειωμένα ανώτατα όρια, η ελάχιστη ένταση για τη διεξαγωγή ανάλυσης κόστους-ωφέλειας καθορίζεται σε 20 % του νέου περιφερειακού ανώτατου ορίου. Όσον αφορά τα κινητά στοιχεία, η ανάλυση κόστους-ωφέλειας συγκρίνει το κόστος του επενδυτή για την πραγματοποίηση του σχεδίου του στην υπόψη περιοχή με το κόστος πραγματοποίησης του ίδιου σχεδίου σε άλλη εναλλακτική τοποθεσία, πράγμα το οποίο επιτρέπει τον προσδιορισμό των συγκεκριμένων μειονεκτημάτων της υπόψη ενισχυόμενης περιοχής. Η Επιτροπή εγκρίνει περιφερειακές ενισχύσεις μέσα στα όρια των περιφερειακών μειονεκτημάτων που διαπιστώνονται σε σχέση με την πραγματοποίηση της επένδυσης στην τοποθεσία σύγκρισης. Στην ανάλυση κόστους-ωφέλειας, η τοποθεσία σύγκρισης βρίσκεται υποχρεωτικά στον ΕΟΧ ή σε κάποια χώρα της Κεντρικής και Ανατολικής Ευρώπης, όταν αντικείμενο της επένδυσης είναι η παραγωγή οχημάτων ή μερών οχημάτων που προορίζονται κατά κύριο λόγο για την ευρωπαϊκή αγορά (23). Όταν η τοποθεσία σύγκρισης στην ανάλυση κόστους-ωφέλειας βρίσκεται σε άλλη ενισχυόμενη περιοχή κατά την έννοια των άρθρων 92, παράγραφος 3 της συνθήκης και 61, παράγραφος 3 της συμφωνίας για τον ΕΟΧ, η τυχόν διαφορά στα ποσοστά περιφερειακής ενίσχυσης δεν συνιστά πλεονέκτημα ή μειονέκτημα για την ανάλυση κόστους-ωφέλειας διότι θεωρείται εξ ορισμού ουδέτερη. Όπως επισημαίνεται στο σημείο 2.2 δ), οι μελέτες επιλογής της τοποθεσίας εγκατάστασης υποβάλλονται στην Επιτροπή μόλις ολοκληρωθούν, προκειμένου να διευκολυνθεί η διεκπεραίωση των διαφόρων υποθέσεων και να λαμβάνονται αποφάσεις ταχύτερα. Η αξιολόγηση των λειτουργικών μειονεκτημάτων εκτείνεται σε μια τριετία για σχέδια επέκτασης και σε μια πενταετία για νέες εγκαταστάσεις σε αναξιοποίητη περιοχή («greenfield»). Η Επιτροπή εκτιμά ότι οι περίοδοι αυτές αντιστοιχούν γενικότερα στο χρονικό διάστημα που είναι απαραίτητο για την αντιμετώπιση των δυσκολιών εκκίνησης και την επίτευξη ενός κανονικού ρυθμού παραγωγής σε κάθε περίπτωση. Ως νέα εγκατάσταση νοείται ένας νέος χώρος ο οποίος δεν έχει ακόμη διαμορφωθεί. Για το λόγο αυτό η επιχείρηση αντιμετωπίζει τα ακόλουθα προβλήματα σε σχέση με την επέκταση ενός υφιστάμενου εργοστασίου: έλλειψη κατάλληλης υποδομής, οργανωμένης υλικοτεχνικής υποστήριξης, εξειδικευμένου για τις συγκεκριμένες ανάγκες της επιχείρησης προσωπικού και υπεργολαβικής υποδομής. Σε κάθε περίπτωση, όταν οι υπηρεσίες αυτές αναλαμβάνονται από μονάδα του ιδίου ομίλου εγκατεστημένη πλησίον του νέου εργοστασίου, το σχέδιο θεωρείται ως επέκταση ακόμη και όταν κατασκευάζεται σε αναξιοποίητη περιοχή, σύμφωνα με την απόφαση 96/666/ΕΚ της Επιτροπής (24). Στο πλαίσιο ενός γενικού σχεδίου, είναι δυνατό να αντιστοιχεί στους οικείους ενδιαφερόμενους υποκατασκευαστές ίδιο ποσοστό περιφερειακού μειονεκτήματος, με βάση χωριστή ανάλυση κόστους-ωφέλειας, χωρίς να απαιτείται η διεξαγωγή μεμονωμένης ανάλυσης κόστους-ωφέλειας. Αντίθετα, όταν ένας υποκατασκευαστής που συμμετέχει σε ένα γενικό σχέδιο θεωρεί ότι έχει συγκεκριμένα περιφερειακά μειονεκτήματα που επιτρέπουν μεγαλύτερο ποσοστό ενίσχυσης, δύναται να ζητήσει τη διεξαγωγή μεμονωμένης ανάλυσης κόστους-ωφέλειας της οποίας το αποτέλεσμα θα του καταλογισθεί ανεξάρτητα από την έκβασή της. δ) Ανάλυση των επιπτώσεων στον τομέα και στον ανταγωνισμό Λαμβάνοντας υπόψη τον ευαίσθητο χαρακτήρα του τομέα της αυτοκινητοβιομηχανίας, η Επιτροπή μελετά τις επιπτώσεις κάθε επενδυτικού σχεδίου για τον ανταγωνισμό, ιδίως από την άποψη των διακυμάνσεων του δυναμικού παραγωγής (25) σε επίπεδο ομίλου στην υπόψη αγορά (26). Για το λόγο αυτό γίνεται προσαρμογή (top-up) ως εξής: >ΘΕΣΗ ΠΗΝΑΚΑ> Η προσαρμογή εκφράζεται ως μονάδες προστιθέμενες στην ένταση που μπορεί να εγκριθεί βάσει της αναλύσης κόστους-ωφέλειας. Ο μεγάλος αντίκτυπος στον τομέα σημαίνει ότι ο λόγος του δυναμικού του ομίλου μετά την επένδυση [C(f)] προς το δυναμικό του ομίλου προ της επένδυσης [C(i)] είναι ανώτερος ή ίσος με 1,01. Ο μέτριος αντίκτυπος στον τομέα σημαίνει ότι, 0,99 < C(f)/C(i) < 1,01 ή ότι δημιουργείται νέο τμήμα στην υπόψη αγορά. Ο αμελητέος αντίκτυπος σημαίνει ότι ο λόγος C(f)/C(i) είναι μικρότερος ή ίσος με 0,99. Η διάκριση μεταξύ των περιοχών του άρθρου 92 παράγραφος 3 στοιχείο α) και των περιοχών του άρθρου 92 παράγραφος 3 στοιχείο γ) είναι απαραίτητη προκειμένου να ληφθούν καλύτερα υπόψη τα ιδιαίτερα προβλήματα των περιοχών κάθε κατηγορίας και να αυξηθεί ο χαρακτήρας κινήτρου της περιφερειακής ενίσχυσης για τους επενδυτές. ε) Προσδιορισμός της έντασης της ενίσχυσης Η εγκεκριμένη ενίσχυση, εκφρασμένη ως ακαθάριστο ισοδύναμο επιδότησης, δεν δύναται σε καμία περίπτωση να υπερβεί το άθροισμα των ποσών που προσδιορίσθηκαν κατά τα στάδια α) έως δ) (κινητικότητα, επιλέξιμες επενδύσεις, περιφερειακά μειονεκτήματα, προσαρμογή) τόσο στην παρούσα αξία τους όσο και ως ποσοστό των επιλέξιμων επενδύσεων, ώστε να είναι δυνατή η σύγκρισή τους με το ακαθάριστο ισοδύναμο επιδότησης της ενισχυόμενης περιοχής. Η ενίσχυση πρέπει πάντοτε να είναι κατώτερη ή ίση με το ανώτατο περιφερειακό όριο που ισχύει για το εκάστοτε είδος επιχείρισης. 3.3. Ενισχύσεις για έρευνα και ανάπτυξη Η αξιολόγηση των ενισχύσεων για Ε& Α θα γίνεται με βάση το κοινοτικό πλαίσιο για τις κρατικές ενισχύσεις στην έρευνα και ανάπτυξη (27). Η Επιτροπή αναλύει προσεκτικά την κατανομή του κόστους μεταξύ των διαφόρων κατηγοριών Ε& Α. Ο επενδυτής οφείλει να διακρίνει μεταξύ βιομηχανικής έρευνας και δραστηριοτήτων πραγματικής προανταγωνιστικής ανάπτυξης και της εισαγωγής νέων τεχνολογιών μέσω παραγωγικών επενδύσεων ή ανταγωνιστικής ανάπτυξης. 3.4. Ενισχύσεις για την καινοτομία Ως καινοτομία, νοείται η ανάπτυξη και η ένταξη στη βιομηχανική παραγωγή στην Ευρώπη, στον ΕΟΧ ή στις χώρες ΚΑΕ πραγματικά ή ουσιαστικά νέων προϊόντων ή μεθόδων, που δεν χρησιμοποιούνται ή δεν κυκλοφορούν στο εμπόριο από άλλους παράγοντες του τομέα. Μια πραγματική καινοτομία παρουσιάζει κάποιο κίνδυνο αποτυχίας, του οποίου ο βαθμός λαμβάνεται υπόψη από την Επιτροπή κατά την εκτίμηση της έντασης της προγραμματιζόμενης ενίσχυσης. Γενικά, η ευρωπαϊκή αυτοκινητοβιομηχανία πρέπει να βελτιώσει την ανταγωνιστικότητά της έναντι των αμερικανών, ιαπώνων και κορεατών ανταγωνιστών της. Για το λόγο αυτό πρέπει να ενισχύσει την ικανότητά της για καινοτομίες έτσι ώστε να μειωθεί η τεχνολογική και βιομηχανική της καθυστέρηση (28). Οι ενισχύσεις για επενδύσεις με στόχο καινοτομίες εγκρίνονται μόνο σε επαρκώς δικαιολογημένες περιπτώσεις, ως κίνητρο για την ανάληψη βιομηχανικού ή τεχνολογικού κινδύνου. Η μέγιστη ένταση των ενισχύσεων αυτών καθορίζεται σε 10 % του συνολικού επιλέξιμου κόστους, που αντιστοιχεί στις επενδύσεις και τις δραστηριότητες μηχανικής που συνδέονται άμεσα με το καινοτόμο σκέλος του σχεδίου. Ένα σχέδιο καινοτομίας μπορεί να αφορά μόνο ένα εργοστάσιο (29) του ιδίου ομίλου του τομέα της αυτοκινητοβιομηχανίας. Η διάδοση του σχεδίου σε άλλα εργοστάσια του ομίλου δεν επιδέχεται ενίσχυση. 3.5. Ενισχύσεις για την προστασία του περιβάλλοντος και την εξοικονόμηση ενέργειας Οι ενισχύσεις που προορίζονται γενικότερα για την καταπολέμηση της ρύπανσης, δηλαδή όσες χορηγούνται υπό τους όρους του κοινοτικού πλαισίου για τις κρατικές ενισχύσεις για την προστασία του περιβάλλοντος (30), δύνανται να θεωρηθούν συμβιβάσιμες. Επισημαίνεται ότι το εν λόγω πλαίσιο για την προστασία του περιβάλλοντος συνεπάγεται πολύπλοκες μεθόδους τεχνικής αξιολόγησης, π.χ. για την ανάλυση του πρόσθετου οικολογικού κόστους των επενδυτών. Επιπλέον, κατά την αξιολόγηση του συμβιβάσιμου των ενισχύσεων, η Επιτροπή μελετά σε βάθος τις δυνατότητες εξοικονόμησης κόστους (ενέργεια, υλικά, κ.λπ.) που έχει ο επενδυτής χάρη στα στοιχεία προστασίας του περιβάλλοντος που περιλαμβάνονται στο επενδυτικό του σχέδιο. 3.6. Ενισχύσεις για την επαγγελματική κατάρτιση Η Επιτροπή τηρεί εν γένει θετική στάση απέναντι στα προγράμματα επαγγελματικής εκπαίδευσης, επανεκπαίδευσης και αλλαγής δραστηριότητας. Οι κρατικές ενισχύσεις για προγράμματα επαγγελματικής κατάρτισης πρέπει να εξετάζονται προκειμένου να εξασφαλισθεί ότι δεν αποσκοπούν απλώς στη μείωση του κόστους που κανονικά θα έφεραν οι επιχειρήσεις. Εξάλλου η Επιτροπή θα υιοθετήσει προσεχώς ένα κοινοτικό πλαίσιο κρατικών ενισχύσεων για την επαγγελματική εκπαίδευση το οποίο θα εφαρμόζεται και στον τομέα της αυτοκινητοβιομηχανίας. 3.7. Ενισχύσεις εκσυγχρονισμού και ορθολογιστικής οργάνωσης Ο εκσυγκρονισμός και η ορθολογιστική οργάνωση είναι απαραίτητοι για να παραμείνει ανταγωνιστική μια επιχείρηση στην παγκόσμια αγορά. Σε κάθε περίπτωση ενέχουν έναν εξαιρετικά υψηλό κίνδυνο στρέβλωσης του ανταγωνισμού και πρέπει κατά κανόνα να χρηματοδοτούνται από τα ίδια κεφάλαια της επιχείρησης. Εάν μια επιχείρηση, που υφίσταται διεθνή ανταγωνισμό, δεν είναι σε θέση να χρηματοδοτήσει η ίδια τον εκσυγχρονισμό και την ορθολογιστική της οργάνωση, θα χάσει εν καιρώ την ικανότητά της να αντεπεξέρχεται στον ανταγωνισμό, και ως επακόλουθο τη βιωσιμότητά της. Στον τομέα της αυτοκινητοβιομηχανίας δεν επιτρέπεται καμία ενίσχυση εκσυγχρονισμού και ορθολογιστικής οργάνωσης. 3.8. Ενισχύσεις λειτουργίας Οι ενισχύσεις λειτουργίας δημιουργούν στρεβλώσεις διαρκείας στον ανταγωνισμό σε κλάδους όπως η αυτοκινητοβιομηχανία. Ως εκ τούτου, καμία νέα ενίσχυση λειτουργίας δεν πρόκειται να εγκριθεί από την Επιτροπή, ακόμη και στις ενισχυόμενες περιοχές. Επιπλέον, βάσει του άρθρου 93 παράγραφος 1 της συνθήκης, η Επιτροπή θα προτείνει στα κράτη μέλη που χορηγούν σήμερα ενισχύσεις του τύπου αυτού στο πλαίσιο υφιστάμενων προγραμμάτων ενίσχυσης να καταργήσουν προοδευτικά τις ενισχύσεις λειτουργίας που χορηγούνται σε μία ή περισσότερες επιχειρήσεις του τομέα της αυτοκινητοβιομηχανίας. (1) Κατά τη διάρκεια της περιόδου 1977-1987, χορηγήθηκαν κρατικές ενισχύσεις προς την αυτοκινητοβιομηχανία υπό μορφή εισφορών κεφαλαίου ή την ανάληψη σημαντικών χρεών εκτιμώμενες σε 26 δισεκατομμύρια Ecu. Από το 1989, που τέθηκε σε ισχύ το πρώτο πλαίσιο για την αυτοκινητοβιομηχανία, μέχρι τον Ιούλιο του 1996, η Επιτροπή ενέκρινε ενισχύσεις ύψους 5,4 δισεκατομμυρίων Ecu για τον τομέα αυτό. (2) ΕΕ C 123 της 18. 5. 1989, σ. 3. (3) Η εφαρμογή του πλαισίου καθυστέρησε τους πρώτους έξι μήνες του 1989 εν αναμονή της αποδοχής του από δέκα κράτη μέλη, μέχρι τον Ιανουάριο του 1990 για την Ισπανία, και μέχρι το Μάιο του 1990 για τη Γερμανία. Η Ισπανία και η Γερμανία είχαν αρχικά αντιταχθεί στην εφαρμογή του. (4) ΕΕ C 81 της 26. 3. 1991, σ. 4. (5) ΕΕ C 36 της 10. 2. 1993, σ. 17. (6) Συλλογή 1995, I-1651. (7) ΕΕ C 284 της 28. 10. 1995, σ. 3. (8) Στις 15 Απριλίου 1997 στην υπόθεση C-292/95, Βασίλειο της Ισπανίας κατά Επιτροπής, το Δικαστήριο ακύρωσε απόφαση της Επιτροπής του Ιουλίου του 1995 για την παράταση αναδρομικά από την 1η Ιανουαρίου 1995 της ισχύος του πλαισίου για την αυτοκινητοβιομηχανία μέχρι τις 31 Δεκεμβρίου 1995, εν αναμονή της επανεισαγωγής του πλαισίου για μια διετία απο την 1η Ιανουαρίου 1996 έως τις 31 Δεκεμβρίου 1997. (9) Com(96) 327 τελικό. (10) Μια έρευνα που έγινε το πρώτο εξάμηνο του 1996 μεταξύ των κατασκευαστών αυτοκινήτων που δίνουν το παρόν στην Κοινότητα και τον ΕΟΧ έδειξε ότι το ποσοστό αξιοποίησης του δυναμικού παραγωγής ανερχόταν το 1995 σε 71 %, ισοδυναμούσε δηλαδή με εγκατεστημένο δυναμικό παραγωγής 18,1 εκατομμυρίων οχημάτων έναντι ετήσιας παραγωγής 12,9 εκατομμυρίων οχημάτων. (11) Βλέπε υποσημείωση 9. (12) Οι μελέτες και η ανάπτυξη πραγματοποιούνται συχνά στις εγκαταστάσεις δοκιμών του κατασκευαστή. (13) Η γεωγραφική αυτή προσέγγιση μπορεί να αποδεικνύεται με την ύπαρξη μιας σταθερής σύνδεσης (π.χ. αυτόματης αλυσίδας) που να επιτρέπει την παράδοση ενοτήτων κατευθείαν στο εργοστάσιο παραγωγής αυτοκινήτων. (14) Ως επενδυτικό σχέδιο νοείται συνήθως μια επένδυση που πραγματοποιεί μια επιχείρηση όταν αποκτά νέα περιουσιακά στοιχεία απαραίτητα για τη δημουργία, την επέκταση, τον εκσυγχρονισμό ή την ορθολογιστική οργάνωση εγκαταστάσεων παραγωγής σε δεδομένο βιομηχανικό χώρο. Ένα επενδυτικό πρόγραμμα δεν επιτρέπεται να καταμερισθεί τεχνητά σε επιμέρους υποσχέδια ή/και σε διαφορετικούς προϋπολογισμούς προκειμένου να αποφευχθεί η κοινοποίησή του. (15) Το συνολικό κόστος του σχεδίου ορίζεται ως εξής: σύνολο των δαπανών που πραγματοποιεί μια επιχείρηση προκειμένου να αποκτήσει στο πλαίσιο ενός επενδυτικού σχεδίου, νέα ενσώματα και άυλα περιουσιακά στοιχεία τα οποία θα αποσβέσει βάσει της διάρκειας ζωής τους ή θα εκμισθώσει. Το κόστος συνεπώς ισούται με το ποσό του επενδεδυμένου στο σχέδιο κεφαλαίου. Το κόστος του σχεδίου δύναται να διαφέρει από το επιλέξιμο για κρατική ενίσχυση ποσό [βλέπε σημείο 3.2 β)]. (16) Το συνολικό ακαθάριστο ποσό κρατικής ενίσχυσης είναι το άθροισμα των επιδοτήσεων και των ισοδυνάμων επιδότησης των προγραμματιζόμενων ενισχύσεων 7 όταν οι ενισχύσεις χορηγούνται άνευ φόρου μετατρέπονται σε ακαθάριστο ισοδύναμο λαμβάνοντας υπόψη το φορολογικό αποτέλεσμα όταν αυτό είναι δυνατό. (17) Βλέπε σχετικά ΕΕ C 68 της 6. 3. 1996, σ. 9. (18) Βλέπε σχετικά ΕΕ C 368 της 23. 12. 1994, σ. 12. (19) Το σχέδιο ενός υποκατασκευαστή ο οποίος προμηθεύει κάποια ενότητα ή υποσύστημα στο πλαίσιο ενός γενικού σχεδίου, που συνδέεται άμεσα με την κινητή επένδυση ενός κατασκευαστή, θεωρείται επίσης κινητό εξ ορισμού. Επισημαίνεται ότι το σχέδιο ενός υποκατασκευαστή μπορεί να εμφανίζει κινητικότητα ακόμη και όταν το σχέδιο του κατασκευαστή δεν είναι. Στην περίπτωση αυτή ο υποκατασκευαστής θα πρέπει να αποδείξει στην Επιτροπή ότι το επενδυτικό του σχέδιο παρουσιάζει κινητικότητα. (20) Η κινητικότητα δεν αρκεί πάντοτε ως το μόνο κριτήριο που αποδεικνύει την αναγκαιότητα μιας ενίσχυσης. Π.χ. η επιλεγείσα τοποθεσία ενδέχεται να παρουσιάζει καθαρά ανταγωνιστικά πλεονεκτήματα σε σχέση με την εναλλακτική λύση που προτείνει ο επενδυτής. (21) Η μετατροπή συνεπάγεται την πλήρη διάλυση των παλαιών γραμμών λαμαρίνας (αυτοκίνητα) ή μηχανοποίησης (κινητήρες) και παράλληλα των γραμμών τελικής συναρμολόγησης του υπόψη εργοστασίου, και την τοποθέτηση νέων γραμμών λαμαρίνας ή μηχανοποίησης και τελικής συναρμολόγησης σε μια γενικότερη διάρθρωση παραγωγής φανερά διαφορετική από την προηγούμενη. (22) Βλέπε το φάκελο ενίσχυσης Ν 781/96, Ford Bridgend, στην ΕΕ C 139 της 6. 5. 1997, σ. 4. (23) Επισημαίνεται ότι η μελέτη κινητικότητας της επένδυσης και η ανάλυση κόστους-ωφέλειας δύνανται να πραγματοποιηθούν για διαφορετικές εναλλακτικές τοποθεσίες. (24) ΕΕ L 308 της 29. 11. 1996, σ. 46. (25) Χάρη στο διαρθρωτικό πλεονάζον δυναμικό του τομέα. (26) Η υπόψη αγορά προϊόντων περιλαμβάνει τα προϊόντα (ενδεχομένως και τις υπηρεσίες) που αναφέρονται στο επενδυτικό σχέδιο, καθώς και τα υποκατάστατά τους, από την πλευρά του καταναλωτή (χαρακτηριστικά των προϊόντων, τιμή και προτεινόμενη χρήση τους) και του παραγωγού (χάρη στην ευελιξία των εγκαταστάσεων παραγωγής). Η γεωγραφική αγορά αναφοράς καλύπτει καταρχήν τον ΕΟΧ, τις χώρες ΚΑΕ, τη Σλοβενία και τις χώρες της Βαλτικής. (27) ΕΕ C 45 της 17. 2. 1996, σ. 5. (28) Η καθυστέρηση διαφαίνεται από το μέσο χρονικό διάστημα που απαιτείται για την κατασκευή ενός οχήματος: 25 ώρες στην Ευρώπη, 22 ώρες στη Βόρειο Αμερική και 16 ώρες στην Ιαπωνία (βλέπε υποσημείωση 9). (29) Μπορεί επίσης να αφορά μικρό αριθμό περισσότερων εργοστασίων στην περίπτωση που επιμέρους βασικά τμήματα του σχεδίου εκτυλίσσονται σε μια μικρή σειρά διαφορετικών εγκαταστάσεων. (30) ΕΕ C 72 της 10. 3. 1994, σ. 3. ΠΑΡΑΡΤΗΜΑ Ι ΑΝΑΛΥΣΗ ΚΟΣΤΟΥΣ-ΩΦΕΛΕΙΑΣ ΒΑΣΕΙ ΤΟΥ ΠΛΑΙΣΙΟΥ ΓΙΑ ΤΙΣ ΚΡΑΤΙΚΕΣ ΕΝΙΣΧΥΣΕΙΣ ΠΡΟΣ ΤΗΝ ΑΥΤΟΚΙΝΗΤΟΒΙΟΜΗΧΑΝΙΑ Σελίδα 1. Περιφερειακές ενισχύσεις και στρέβλωση του ανταγωνισμού . 10 1.1. Επιπτώσεις στον τομέα . 10 1.2. Διαφορά: τρόπος υπολογισμού της . 10 2. Ανάλυση κόστους-ωφέλειας και προσέγγιση της Επιτροπής . 10 2.1. Τι ακριβώς είναι η ανάλυση κόστους-ωφέλειας . 10 2.2. Προσέγγιση της Επιτροπής . 11 2.3. Ανάλυση των επιπτώσεων στην αγορά . 12 2.4. Τεχνική πραγματογνωμοσύνη και εμπιστευτικός χαρακτήρας . 12 3. Διαδικασία (επεξήγηση της μεθόδου) . 12 3.1. Περιφερειακός στόχος και άλλοι στόχοι του σχεδίου για το οποίο χορηγείται ενίσχυση . 12 3.2. Σύγκριση: εναλλακτική τοποθεσία για το σχέδιο . 13 3.3. Παράγοντες που λαμβάνονται υπόψη . 13 3.4. Τελικό αποτέλεσμα της ανάλυσης κόστους-ωφέλειας: «δείκτης περιφερειακού μειονεκτήματος» και «ένταση της ενίσχυσης» . 14 3.5. Ανάλυση των επιπτώσεων στην αγορά: «περιφερειακή προσαρμογή» (top-up) . 15 4. Διαδικασία . 15 4.1. Στάδιο πριν την κοινοποίηση . 15 4.2. Κοινοποίηση . 16 4.3. Αιτιολόγηση . 16 5. Έντυπα για την ανάλυση κόστους-ωφέλειας και γλωσσάριο των όρων . 16 ΑΝΑΛΥΣΗ ΚΟΣΤΟΥΣ-ΩΦΕΛΕΙΑΣ 1. ΠΕΡΙΦΕΡΕΙΑΚΕΣ ΕΝΙΣΧΥΣΕΙΣ ΚΑΙ ΣΤΡΕΒΛΩΣΗ ΤΟΥ ΑΝΤΑΓΩΝΙΣΜΟΥ 1.1. Επιπτώσεις στον τομέα Το πλαίσιο ενισχύσεων προς την αυτοκινητοβιομηχανία προβλέπει, όσον αφορά τις προτάσεις των κρατών μελών για τη χορήγηση περιφερειακών ενισχύσεων στον τομέα της αυτοκινητοβιομηχανίας, ότι η Επιτροπή πρέπει να εξετάζει τις ωφέλειες για την περιφερειακή ανάπτυξη σε σχέση με τις ενδεχόμενες αρνητικές επιπτώσεις στον τομέα, όπως η δημιουργία πλεονάζουσας παραγωγικής ικανότητας. Επιπλέον, δεδομένης της ευαισθησίας του τομέα της αυτοκινητοβιομηχανίας και του υψηλού κινδύνου αδικαιολόγητων στρεβλώσεων του ανταγωνισμού, είναι απαραίτητο να διασφαλίζεται ότι οι περιφερειακές ενισχύσεις είναι ανάλογες των περιφερειακών προβλημάτων τα οποία καλούνται να επιλύσουν. Η Επιτροπή έχει καθορίσει ένα ανώτατο όριο για καθεμία από τις περιφερειακές ενισχύσεις που προβλέπονται στο άρθρο 92 παράγραφος 3 στοιχείο α) ή γ) της συνθήκης. Εντούτοις, ακόμα και όταν το ανώτατο όριο των περιφερειακών ενισχύσεων στην περιοχή στην οποία πρόκειται να υλοποιηθεί ένα σχέδιο υπερβαίνει την ένταση της προτεινόμενης ενίσχυσης προς μια επιχείρηση παραγωγής αυτοκινήτων, το ποσό της περιφερειακής ενίσχυσης που υπερβαίνει τα μειονεκτήματα όσον αφορά το κόστος, τα οποία συνεπάγεται για την επιχείρηση η εγκατάστασή της στην ενισχυόμενη περιοχή, της εξασφαλίζει ανταγωνιστικό πλεονέκτημα σε σχέση με τις ανταγωνίστριες επιχειρήσεις που δεν λαμβάνουν καμία ενίσχυση. Ο κίνδυνος της αδικαιολόγητης στρέβλωσης του ανταγωνισμού είναι πολύ μεγάλος στον τομέα της αυτοκινητοβιομηχανίας διότι το επίπεδο διεθνοποίησης του τομέα αυτού και η διαρθρωτική πλεονάζουσα παραγωγική ικανότητα που αντιμετωπίζουν οι περισσότεροι κατασκευαστές οδηγούν σε έντονο ανταγωνισμό ως προς τις τιμές. Ο έντονος αυτός ανταγωνισμός μειώνει τα περιθώρια κέρδους των επιχειρήσεων, πράγμα που τις αναγκάζει να μειώνουν το κόστος τους. Συνεπώς, η αντιστάθμιση των περιφερειακών μειονεκτημάτων υπέρ το δέον ενδέχεται να έχει αρνητικές επιπτώσεις στους ανταγωνιστές που δεν λαμβάνουν ενίσχυση. Ο υψηλός κίνδυνος αδικαιολόγητης στρέβλωσης του ανταγωνισμού οφείλεται επίσης στο συναγωνισμό μεταξύ κρατών μελών και περιφερειών όσον αφορά τη χορήγηση ενισχύσεων, προκειμένου να προσελκύσουν τα μεγάλης κλίμακας επενδυτικά σχέδια των πολυεθνικών επιχειρήσεων παραγωγής αυτοκινήτων. Αποτέλεσμα όλων αυτών είναι να υπάρχει μια τάση χορήγησης δυσανάλογων ενισχύσεων στα σχέδια αυτά. Ο ανταγωνισμός αυτός μπορεί να αφορά τη χορήγηση όχι μόνο περιφερειακών ενισχύσεων αλλά και άλλων οριζόντιων ενισχύσεων, ενισχύσεων ad hoc και τη λήψη γενικών μέτρων. Συνεπώς, με την αυστηρή αξιολόγηση όλων των περιπτώσεων περιφερειακών ενισχύσεων η Επιτροπή αποβλέπει στον περιορισμό των περιφερειακών ενισχύσεων στα απολύτως απαραίτητα για την άσκηση επιρροής στην επιλογή του τόπου εγκατάστασης των από οικονομική άποψη βιώσιμων σχεδίων στον τομέα της αυτοκινητοβιομηχανίας και, κατ' επέκταση, στην αποφυγή των αδικαιολόγητων στρεβλώσεων του ανταγωνισμού. 1.2. Διαφορά: τρόπος υπολογισμού της Προκειμένου να αξιολογήσει μια πρόταση κράτους μέλους για τη χορήγηση περιφερειακής ενίσχυσης σε μια αυτοκινητοβιομηχανία για την υλοποίηση ευρείας κλίμακας κινητού επενδυτικού σχεδίου, η Επιτροπή προσπαθεί να υπολογίσει το βαθμό στον οποίο η περιφερειακή ενίσχυση συνδέεται με διαρθρωτικής φύσεως μειονεκτήματα που αντιμετωπίζει ένας επενδυτής στην ενισχυόμενη περιοχή. Για τον υπολογισμό αυτό, η Επιτροπή εφαρμόζει από το 1990 μια μέθοδο «ανάλυσης κόστους-ωφέλειας». Η μέθοδος αυτή στηρίζεται στη μελέτη «Οι επιπτώσεις των διαφόρων μέτρων για τη χορήγηση κρατικών ενισχύσεων στον ανταγωνισμό στην Ευρωπαϊκή Κοινότητα» η οποία δημοσιεύτηκε το 1990 (1) από τη μονάδα έρευνας για την αυτοκινητοβιομηχανία. Δεδομένου ότι οι στρεβλώσεις του ανταγωνισμού προκαλούνται από επιχειρήσεις στην αγορά, η Επιτροπή, κατά τον υπολογισμό του κόστους ή της ωφέλειας που συνδέεται με μια συγκεκριμένη τοποθεσία, θέτει τον εαυτό της στη θέση ενός ιδιώτη επενδυτή. Η Επιτροπή, συγκρίνοντας το επενδυτικό κόστος και το κόστος λειτουργίας στην επιλεγείσα τοποθεσία της ενισχυόμενης περιοχής με την καλύτερη εναλλακτική λύση όσον αφορά την εγκατάσταση, μπορεί να υπολογίσει το κόστος και την ωφέλεια. Στη συνέχεια, η παρούσα αξία του υπολογισθέντος καθαρού πρόσθετου κόστους των εγκαταστάσεων σε μια περιφέρεια μπορεί να συγκριθεί με την παρούσα αξία της προτεινόμενης περιφερειακής ενίσχυσης. Η διαφορά μεταξύ των τιμών εκφρασμένη σε ποσοστά επί της επιλέξιμης επένδυσης αποτελεί το αντικείμενο μελέτης των επιπτώσεων του υπό εξέταση σχεδίου στον τομέα. 2. ΑΝΑΛΥΣΗ ΚΟΣΤΟΥΣ-ΩΦΕΛΕΙΑΣ ΚΑΙ ΠΡΟΣΕΓΓΙΣΗ ΤΗΣ ΕΠΙΤΡΟΠΗΣ 2.1. Τι ακριβώς είναι η ανάλυση κόστους ωφέλειας Η ανάλυση κόστους-ωφέλειας αποτελεί, κατά κανόνα, μια διαδικασία αξιολόγησης της σκοπιμότητας ενός σχεδίου σταθμίζοντας την ωφέλεια και το κόστος του. Τα αποτελέσματα μπορούν να εκφραστούν με διάφορους τρόπους, συμπεριλαμβανομένου του εσωτερικού συντελεστή απόδοσης, της καθαρής παρούσας αξίας και της αναλογίας ωφέλειας-κόστους. Πέρα ενός αριθμού πρακτικών προσεγγίσεων που βασίζονται στην αρχή του επενδυτή που ενεργεί σε κανονικές συνθήκες οικονομίας της αγοράς, η ανάλυση κόστους-ωφέλειας χρησιμοποιείται ευρέως από τις ιδιωτικές επιχειρήσεις και τους κρατικούς φορείς για την εκτίμηση μεγάλων επενδυτικών σχεδίων. 2.2. Προσέγγιση της Επιτροπής Η προσέγγιση της Επιτροπής συνίσταται στη χρησιμοποίηση μιας παραλλαγής της ανάλυσης κόστους-ωφέλειας για τον υπολογισμό του καθαρού πρόσθετου κόστους που συνεπάγεται για μια επιχείρηση παραγωγής αυτοκινήτων η απόφασή της να εγκαταστήσει ένα κινητό επενδυτικό σχέδιο σε μια συγκεκριμένη περιοχή στην οποία χορηγούνται περιφερειακές ενισχύσεις αντί να επιλέξει την καλύτερη εναλλακτική λύση όσον αφορά την εγκατάστασή του (2). Η μέθοδος αυτή χρησιμοποιήθηκε στο διάστημα 1991-1996 για την αξιολόγηση περιφερειακών ενισχύσεων για 17 επενδυτικά σχέδια. Καταρχάς, εξακριβώνεται η κινητικότητα του σχεδίου. Ο όμιλος για τον οποίο προορίζεται η ενίσχυση πρέπει να αποδείξει με σαφή και πειστικό τρόπο ότι υπάρχει βιώσιμη από οικονομική άποψη εναλλακτική λύση για την πραγματοποίηση του σχεδίου του. Αυτό ισχύει προφανώς στην περίπτωση των σχεδίων για τη δημιουργία νέων μονάδων σε αναξιοποίητες περιοχές και των σχεδίων επέκτασης τα οποία δεν συνεπάγονται αντικατάσταση υφιστάμενων εγκαταστάσεων. Πρέπει επίσης να αναφερθεί ότι εάν η εταιρεία δεν έχει βιώσιμη εναλλακτική λύση, λόγω περιορισμών που επιβάλλονται στη βιομηχανία, για την υλοποίηση του σχεδίου σε άλλη, εντελώς νέα ή ήδη υφιστάμενη εγκατάσταση, τότε δεν δικαιολογείται η χορήγηση περιφερειακής ενίσχυσης για την υλοποίηση του σχεδίου στην ενισχυόμενη περιοχή, εφόσον ο όμιλος θα εκτελέσει το σχέδιό του, ακόμη και χωρίς ενίσχυση, στη μόνη δυνατή υφιστάμενη τοποθεσία. Τα μη κινητά επενδυτικά σχέδια έχουν ως στόχο τον εκσυγχρονισμό, τον εξορθολογισμό ή την αντικατάσταση. Ωστόσο, στην περίπτωση πλήρους αναδιαμόρφωσης μοντέλου (με ή χωρίς επίδραση στην παραγωγική ικανότητα της μονάδας), η οποία συνεπάγεται τη διάλυση ολόκληρων πεπαλαιωμένων γραμμών παραγωγής και την αντικαταστάσή τους από νέες, οι ενέργειες της επιχείρησης μπορεί να εμπεριέχουν στοιχείο κινητικότητας στο βαθμό που η εταιρεία μπορεί να αποφασίσει να κλείσει το εργοστάσιο και να δημιουργήσει αλλού μια νέα μονάδα παραγωγής. Η ριζική αλλαγή των υφιστάμενων εγκαταστάσεων καλείται μετατροπή (3) και ενδεχομένως να δικαιολογεί τη χορήγηση περιφερειακής ενίσχυσης. Η μετατροπή μπορεί να οδηγήσει σε αύξηση ή μείωση της συνολικής παραγωγικής ικανότητας της μονάδας. Εναλλακτική λύση έναντι της μετατροπής αποτελεί συνήθως η επέκταση σε άλλες υφιστάμενες εγκαταστάσεις ή η εφαρμογή σχεδίου για τη δημιουργία νέας μονάδας σε αναξιοποίητη περιοχή. Η ύπαρξη «βιώσιμης εναλλακτικής λύσης» καθορίζει την κινητικότητα του σχεδίου. Η εταιρεία οφείλει να αποδείξει ότι πληρούται το κριτήριο της «κινητικότητας» βάσει μελετών που διεξάγονται προκειμένου να εξετασθούν οι διάφορες εναλλακτικές λύσεις όσον αφορά την εγκατάσταση και να επιλεγεί η λύση που παρουσιάζει τα περισσότερα πλεονεκτήματα. Έχει μεγάλη σημασία να αναφερθεί ότι η λύση που προσφέρει τα περισσότερα πλεονεκτήματα μπορεί να αφορά τοποθεσία εκτός της Ευρωπαϊκής Ένωσης. Εν πάση περιπτώσει, η Επιτροπή επαληθεύει τον ορθολογικό χαρακτήρα της εναλλακτικής εγκατάστασης, λαμβάνοντας ιδίως υπόψη της τις αγορές τις οποίες στοχεύει η εταιρεία με την επένδυσή της. Συμπερασματικά αναφέρουμε ότι προκειμένου να αξιολογήσει μια πρόταση για τη χορήγηση περιφερειακής ενίσχυσης, η Επιτροπή εξετάζει τη γεωγραφική κινητικότητα του κοινοποιηθέντος σχεδίου. Καμία περιφερειακή ενίσχυση δεν είναι δυνατό να εγκριθεί για ένα σχέδιο αν δεν είναι κινητό, με την έννοια ότι η εταιρεία δεν έχει άλλη δυνατότητα επιλογής όσον αφορά την εγκατάσταση του σχεδίου σε οποιοδήποτε άλλο μέρος. Η μελέτη εγκατάστασης η οποία διεξάγεται από ή για λογαριασμό του επενδυτή παρέχει, καταρχήν, όλα τα απαιτούμενα στοιχεία για τη συμπλήρωση των εντύπων για την ανάλυση κόστους-ωφέλειας. Αντίγραφο της μελέτης θα πρέπει επίσης να διαβιβάζεται στην Επιτροπή. Όλα τα σημεία για τα οποία υπάρχουν διαφορές στο κόστος (4) μεταξύ των δύο υπό εξέταση τοποθεσιών μπορούν, καταρχήν, να χρησιμοποιηθούν για την ανάλυση της Επιτροπής. Οι μόνες εξαιρέσεις που δεν θα πρέπει να λαμβάνονται υπόψη είναι τα μειονεκτήματα για τα οποία χορηγείται ειδική βοήθεια στο πλαίσιο άλλου στόχου (π.χ. κατάρτιση). Μια ακόμη διαφορά μπορεί να έγκειται στον αριθμό των ετών που η Επιτροπή λαμβάνει υπόψη της για την ανάλυση κόστους-ωφέλειας που καταλαμβάνει μια ενιαία περίοδο τριών και πέντε ετών (βλέπε σημείο 3.3 κατωτέρω). Στο πλαίσιο της ανάλυσης κόστους-ωφέλειας υπολογίζεται το καθαρό πρόσθετο κόστος που συνδέεται με την επιλογή της μονάδας που βρίσκεται σε ενισχυόμενη περιοχή σε σχέση με την καλύτερη εναλλακτική τοποθεσία. Η αναλογία μεταξύ της παρούσας αξίας του καθαρού πρόσθετου κόστους και της παρούσας αξίας της επιλέξιμης επένδυσης καλείται «δείκτης περιφερειακού μειονεκτήματος». 2.3. Ανάλυση των επιπτώσεων στην αγορά Προκειμένου να προσδιορίσει τις επιπτώσεις της περιφερειακής ενίσχυσης στους ανταγωνιστές, η Επιτροπή ορίζει καταρχάς την αγορά του σχετικού προϊόντος η οποία επηρεάζεται από το υπό εξέταση σχέδιο σε ευρωπαϊκό επίπεδο, λαμβάνοντας υπόψη τη δυνατότητα υποκατάστασης από την πλευρά της ζήτησης και της προσφοράς στον τομέα της αυτοκινητοβιομηχανίας. Αν υπάρχει μεγάλη δυνατότητα υποκατάστασης μεταξύ των διαφόρων τμημάτων της αγοράς, η Επιτροπή θα προσθέτει τα τμήματα αυτά έτσι ώστε να προσδιορίσει τη σχετική αγορά. Για το σκοπό αυτό, η Επιτροπή δεν κάνει διάκριση, για παράδειγμα, μεταξύ των περισσοτέρων τμημάτων της αγοράς επιβατικών αυτοκινήτων, εκτός αν το όχημα διαφέρει αισθητά ως προς τη χρήση του και τον τρόπο παραγωγής του (π.χ. οχήματα που χρησιμοποιούνται εκτός οδικού δικτύου). Δεδόμενου ότι οι περισσότεροι παραγωγοί αυτοκινήτων κατασκευάζουν οι ίδιοι τους κινητήρες, η Επιτροπή θεωρεί ότι η σχετική αγορά για την παραγωγή κινητήρων από έναν κατασκευαστή οχημάτων είναι η αγορά του οχήματος για το οποίο κατασκευάζονται οι κινητήρες. Ωστόσο, όσον αφορά τα συστήματα ή τις ενότητες κατασκευαστικών στοιχείων τα οποία καλύπτονται επίσης μέχρι σήμερα από το πλαίσιο, η Επιτροπή είναι της άποψης ότι υπάρχει ξεχωριστή αγορά για καθένα από αυτά τα κατασκευαστικά στοιχεία ή τις ενότητες. Πράγματι, ένας κατασκευαστής αυτοκινήτων θα αποφασίσει να (συνεχίσει να) παράγει ο ίδιος μια ενότητα κατασκευαστικών στοιχείων μόνο αφού βεβαιωθεί για την αποδοτικότητα του κόστους του σε σχέση με την προμήθεια της ενότητας αυτής από άλλες πηγές. Στην περίπτωση κοινοποίησης ενός γενικού σχεδίου που περιλαμβάνει την κατασκευή οχήματος ή κινητήρα καθώς και την κατασκευή των αντίστοιχων κατασκευαστικών στοιχείων ή ενοτήτων, η Επιτροπή θα ορίσει τη σχετική αγορά ως το συνδυασμό της αγοράς του οχήματος και της αγοράς για τα διάφορα κατασκευαστικά στοιχεία ή ενότητες. Οι επιπτώσεις της χορήγησης περιφερειακών ενισχύσεων πρέπει να εξετάζονται διεξοδικά και να ταξινομούνται σε τρεις κατηγορίες ανάλογα με τον αντίκτυπο που έχουν στους ανταγωνιστές στη σχετική αγορά (αμελητέος, μέτριος, μεγάλος). Η ανάλυση αυτή πρέπει να συνδέεται στενά με τις μεταβολές στην παραγωγική ικανότητα και στα μερίδια αγοράς οι οποίες οφείλονται στην εφαρμογή του σχεδίου. Η διαρθρωτική πλεονάζουσα παραγωγική ικανότητα της ευρωπαϊκής αυτοκινητοβιομηχανίας οδήγησε την Επιτροπή να υιοθετήσει μια αυστηρότερη προσέγγιση όσον αφορά τις κρατικές ενισχύσεις σε σχέδια που συμβάλλουν στην επιδείνωση του προβλήματος αυτού, ανεξαρτήτως του αν εφαρμόζονται σε ενισχυόμενες ή μη ενισχυόμενες περιοχές. Για το λόγο αυτό, ο «δείκτης περιφερειακού μειονεκτήματος» μπορεί να τροποποιηθεί με την πρόσθεση ή την αφαίρεση ορισμένων εκατοστιαίων μονάδων [περιφερειακή προσαρμογή (top-up)]. Η έννοια της πλεονάζουσας παραγωγικής ικανότητας, η διαπίστωσή της σε επίπεδο ομίλου καθώς και η περιφερειακή προσαρμογή εξετάζονται αναλυτικά στο σημείο 3.4 κατωτέρω. 2.4. Τεχνική πραγματογνωμοσύνη και εμπιστευτικός χαρακτήρας Τόσο η ύπαρξη βιώσιμης από οικονομική άποψη εναλλακτικής τοποθεσίας όσο και ο υπολογισμός του πρόσθετου κόστους και ωφέλειας αποτελούν αντικείμενο τεχνικής μελέτης από ανεξάρτητο εμπειρογνώμονα. Δεδόμενου ότι τα αποτελέσματα της ανάλυσης κόστους-ωφέλειας εξαρτώνται σε μεγάλο βαθμό από τα στοιχεία που παρέχει η ίδια αποδέκτρια επιχείρηση, η Επιτροπή προσφεύγει σε ανεξάρτητους εθνικούς εμπειρογνώμονες για την επαλήθευση των στοιχείων που υποβάλλει η εν λόγω επιχείρηση. Η Επιτροπή συνάπτει σύμβαση με γραφείο παροχής συμβουλών στον τομέα της αυτοκινητοβιομηχανίας, το οποίο επιλέγεται μέσω διαδικασίας υποβολής προσφορών, η οποία υπόκειται στις διαδικασίες της Επιτροπής για τις δημόσιες συμβάσεις. Επί του παρόντος, τις υπηρεσίες αυτές παρέχει η εταιρεία «Price Waterhouse-Plant Location International». Οι περισσότερες από τις πληροφορίες και τα τεχνικά στοιχεία που υποβάλλει η αποδέκτρια επιχείρηση στο πλαίσιο της ανάλυσης κόστους-ωφέλειας κοινοποιούνται στην Επιτροπή αφού επισημανθεί ο εμπιστευτικός τους χαρακτήρας. Η ανάλυση κόστους-ωφέλειας περιλαμβάνει αναλυτικά στοιχεία όσον αφορά το λειτουργικό και το επενδυτικό κόστος του σχεδίου καθώς και άλλες εμπιστευτικές πληροφορίες σχετικά με τα σχέδια της επιχείρησης όσον αφορά τις πωλήσεις, την παραγωγή και την παραγωγική ικανότητα, το σύνολο των οποίων προστατεύεται από το επιχειρηματικό απόρρητο. Η σύμβαση την οποία συνάπτει η Επιτροπή με το γραφείο παροχής συμβουλών περιλαμβάνει ρήτρες οι οποίες απαγορεύουν την αποκάλυψη των εμπιστευτικών αυτών στοιχείων και προβλέπουν μεγάλες χρηματικές ποινές για τις περιπτώσεις αυτές. Η Επιτροπή μπορεί επίσης να εγγυηθεί στην αποδέκτρια επιχείρηση ότι δεν πρόκειται να δημοσιοποιηθούν τα έγγραφα εμπιστευτικού χαρακτήρα. 3. ΔΙΑΔΙΚΑΣΙΑ (ΕΠΕΞΗΓΗΣΗ ΤΗΣ ΜΕΘΟΔΟΥ) 3.1. Περιφερειακός στόχος και άλλοι στόχοι του σχεδίου για το οποίο χορηγείται ενίσχυση Πριν την έναρξη της ανάλυσης, έχει μεγάλη σημασία να καθοριστεί κατά πόσο το σχέδιο εξυπηρετεί μόνο έναν περιφερειακό στόχο ή και άλλους στόχους επιλέξιμους για ενίσχυση δυνάμει των κατευθυντηρίων γραμμών του πλαισίου για τη χορήγηση ενισχύσεων προς την αυτοκινητοβιομηχανία. Αν το σχέδιο λαμβάνει επίσης ενίσχυση στο πλαίσιο άλλων στόχων (π.χ. για την προστασία του περιβάλλοντος, για την έρευνα και ανάπτυξη, για την επαγγελματική κατάρτιση), θα πρέπει επίσης να επιβεβαιωθεί ότι οι επιλέξιμες δαπάνες και η ανάλυση κόστους-ωφέλειας δεν περιλαμβάνουν κανένα από τα στοιχεία αυτά εφόσον προβλέπεται χωριστή ενίσχυση. Τα πράγματα είναι διαφορετικά στην περίπτωση της καινοτομίας που συνδέεται με επένδυση. Για τις δαπάνες αυτές μπορεί να χορηγηθεί περιφερειακή ενίσχυση και ενίσχυση για καινοτομία, δεδομένου ότι η ενίσχυση για την καινοτομία μπορεί να επιστραφεί πλήρως από την επιχείρηση στο κράτος μέλος. 3.2. Σύγκριση: εναλλακτική τοποθεσία για το σχέδιο Ο προσδιορισμός του εργοστασίου σύγκρισης για το σχέδιο, βασικό στοιχείο της ανάλυσης, εξετάζεται προσεκτικά από την Επιτροπή η οποία μπορεί να ζητήσει την επαλήθευσή του, όπως και για οποιαδήποτε άλλη πληροφορία ή τεχνικά στοιχεία που παρέχει η επιχείρηση, από τους τεχνικούς εμπειρογνώμονες: - καταρχήν, ζητείται από την επιχείρηση να προσκομίσει πλήρες αντίγραφο της μελέτης εγκατάστασης του σχεδίου, η οποία θα παρέχει στοιχεία που να αποδεικνύουν ότι πριν από την επιλογή του συγκεκριμένου εργοστασίου εξετάστηκαν άλλες εναλλακτικές λύσεις, - αν δεν πραγματοποιήθηκε πλήρης μελέτη, η επιχείρηση (5) οφείλει να προσκομίσει επαρκή στοιχεία που να αποδεικνύουν ότι πράγματι εξετάστηκε κάποια εναλλακτική λύση η οποία θα ήταν βραχυπρόθεσμα περισσότερο αποδοτική από την άποψη του κόστους, στην οποία όμως δεν δόθηκε συνέχεια για συγκεκριμένους λόγους και, στην περίπτωση αυτή, οι εμπειρογνώμονες της Επιτροπής θα πρέπει να επαληθεύσουν την ακρίβεια των στοιχείων αυτών. Στην ανάλυση κόστους-ωφέλειας της Επιτροπής, το εργοστάσιο ή η τοποθεσία σύγκρισης βρίσκεται καταρχήν στον ΕΟΧ ή στις χώρες της Κεντρικής και Ανατολικής Ευρώπης, αν στόχος της επένδυσης είναι η παραγωγή αυτοκινήτων ή κατασκευαστικών στοιχείων που προορίζονται, στο μεγαλύτερο μέρος τους, για την αγορά της Ευρωπαϊκής Ένωσης (6). Στις σπάνιες περιπτώσεις στις οποίες μια επιχείρηση συγκρίνει μια τοποθεσία στην Ευρωπαϊκή Ένωση με μια τοποθεσία εκτός της Ευρωπαϊκής Ένωσης, απ' όπου θα μπορούσε να εισάγει τα αυτοκίνητα, η ανάλυση κόστους-ωφέλειας θα πρέπει ενδεχομένως να πραγματοποιηθεί βάσει μιας υποθετικής εναλλακτικής τοποθεσίας. Στις περιπτώσεις που η επιχείρηση μπορεί να αποδείξει ότι περισσότερο από το ήμισυ της παραγωγής της πρόκειται να πωληθεί εκτός της Ευρωπαϊκής Ένωσης, το εργοστάσιο σύγκρισης για την ανάλυση κόστους-ωφέλειας μπορεί να βρίσκεται εκτός της Ευρωπαϊκής Ένωσης. Αν η τοποθεσία σύγκρισης που έχει καθορίσει η επιχείρηση βρίσκεται σε άλλη ενισχυόμενη περιοχή της Κοινότητας ή οποία καλύπτεται από την εξαίρεση που προβλέπεται στο άρθρο 92 παράγραφος 3 της συνθήκης ή στο άρθρο 61 παράγραφος 3 της συμφωνίας για τον ΕΟΧ, η τυχόν διαφορά στα ανώτατα όρια περιφερειακής ενίσχυσης δεν συνιστά πλεονέκτημα ή μειονέκτημα για την ανάλυση κόστους-ωφέλειας διότι η διαφορά αυτή θεωρείται εξ ορισμού ουδέτερη για το τελικό αποτέλεσμα της ανάλυσης. 3.3. Παράγοντες που λαμβάνονται υπόψη (7) Όπως αναφέρθηκε πιο πάνω, όλες οι πληροφορίες και τα τεχνικά στοιχεία που υποβάλλει η επιχείρηση ελέγχονται από την Επιτροπή και τους τεχνικούς εμπειρογνώμονές της. Τα γενικά στοιχεία αναφοράς (ποσοστό πληθωρισμού, μέσο ημερομίσθιο στον τομέα της αυτοκινητοβιομηχανίας στις διάφορες χώρες, κ.λπ.) συγκρίνονται με τα διαθέσιμα στατιστικά στοιχεία σε επίπεδο Ευρωπαϊκής Ένωσης (Eurostat, Ευρωπαϊκή Επιτροπή-ΓΔ II, κ.λπ.). Η ανάλυση κόστους-ωφέλειας εξετάζει τις διαφορές στο επενδυτικό κόστος καθώς και στο κόστος λειτουργίας κατά τη διάρκεια των τριών ετών, για τα υφιστάμενα εργοστάσια, ή κατά τη διάρκεια πέντε ετών, για τα σχέδια εγκατάστασης νέων μονάδων σε αναξιοποίητες περιοχές, από το πρώτο έτος έναρξης της παραγωγής των νέων οχημάτων/κινητήρων, τόσο για το εργοστάσιο που βρίσκεται στην ενισχυόμενη περιοχή όσο και για το εργοστάσιο σύγκρισης. Θα πρέπει να τονιστεί ότι η έννοια του σχεδίου σε αναξιοποίητη περιοχή («greenfield») αφορά εντελώς νέες εγκαταστάσεις σε περιοχή που είναι επίσης νέα για τον κατασκευαστή. Η εφαρμογή του σχεδίου αυτού προϋποθέτει, μεταξύ άλλων, την ανάπτυξη της βασικής υποδομής, την εγκατάσταση υλικοτεχνικής υποστήριξης, την πρόσληψη και εντατική εκπαίδευση του νέου εργατικού δυναμικού και την ανάπτυξη ενός δικτύου τοπικών προμηθευτών. Σε περίπτωση που όλοι αυτοί οι παράγοντες μπορούν να εξασφαλιστούν από άλλη μονάδα του επιχειρηματικού ομίλου που είναι ήδη εγκατεστημένη πλησίον του νέου χώρου, το σχέδιο θεωρείται ότι αποτελεί επέκταση υφιστάμενων εγκαταστάσεων, ακόμη και εάν βρίσκεται σε αναξιοποίητη περιοχή (8). Η περίοδος των τριών ή πέντε ετών αντιστοιχεί, σύμφωνα με τη σύσταση των εμπειρογνωμόνων, στο χρονικό διάστημα που είναι απαραίτητο για την αντιμετώπιση των δυσκολιών εκκίνησης, ανάλογα με τη φύση του σχεδίου: η επέκταση ή μετατροπή ήδη υφιστάμενων εγκαταστάσεων απαιτεί, κατά κανόνα, μικρότερη περίοδο για την επίτευξη ενός κανονικού ρυθμού παραγωγής απ' ό,τι η εγκατάσταση νέων μονάδων σε αναξιοποίητες περιοχές, όπου η διαδικασία εκμάθησης είναι βραδύτερη. Η Επιτροπή αναμένει από τις επιχειρήσεις να αποδείξουν ότι τα καθαρά λειτουργικά μειονεκτήματα φθίνουν με την πάροδο του χρόνου, έτσι ώστε να αποδειχθεί ο ορθολογικός χαρακτήρας της επιλογής της τοποθεσίας, η οποία συνήθως βασίζεται στα μακροπρόθεσμα συγκριτικά πλεονεκτήματα της τοποθεσίας που επιλέγει ο επενδυτής σε σχέση με τις δυνατές εναλλακτικές λύσεις. Για την ανάλυση κόστους-ωφέλειας λαμβάνονται υπόψη οι ακόλουθοι παράγοντες: Διαφορές όσον αφορά το επενδυτικό κόστος Οι διαφορές στο πρόσθετο επενδυτικό κόστος (9) οι οποίες προκύπτουν για τον όμιλο επιχειρήσεων παραγωγής αυτοκινήτων μεταξύ των δύο τοποθεσιών πρέπει να εξετάζονται αναλυτικά. Η ανάλυση συνίσταται σε πέντε τουλάχιστον κατηγορίες κόστους: γήπεδα, κτίρια και υποδομή, μηχανές και εξοπλισμός, εργαλεία και πρέσες και εργαλεία για τον προμηθευτή. Άλλες κατηγορίες κόστους είναι δυνατό να προσδιοριστούν όταν αντιστοιχούν σε περιουσιακά στοιχεία η απόσβεση των οποίων γίνεται στη διάρκεια ζωής τους. Η επιχείρηση πρέπει να εξηγήσει στην Επιτροπή τις διαφορές αυτές όσον αφορά το κόστος, υποβάλλοντας όλα τα σχετικά έγγραφα (συμπεριλαμβανομένων των σχεδίων του εργοστασίου πριν και μετά την επένδυση). Συνήθως για τη διαπίστωση των διαφορών όσον αφορά την επένδυση μεταξύ δύο εργοστασίων σύγκρισης απαιτείται επιτόπιος έλεγχος από τους εμπειρογνώμονες της Επιτροπής. Η εξέταση των στοιχείων αυτών έχει επίσης τεράστια σημασία για τον εντοπισμό των σημείων συμφόρησης, σε επίπεδο παραγωγικών ικανοτήτων, για το ενισχυόμενο εργοστάσιο, στις περιπτώσεις που υπάρχει κίνδυνος αύξησης της παραγωγικής ικανότητας. Από την ανάλυση των επενδυτικών μειονεκτημάτων προκύπτει κατά πόσο η εγκατάσταση στην ενισχυόμενη περιοχή αποτελεί πλεονέκτημα ή μειονέκτημα για την επιχείρηση λόγω του γεγονότος ότι η επένδυση που θα είχε απαιτηθεί στο εργοστάσιο σύγκρισης θα είχε μεγαλύτερο ή μικρότερο κόστος από την επένδυση στην ενισχυόμενη περιοχή. Διαφορές όσον αφορά το κόστος λειτουργίας Οι διαφορές όσον αφορά το κόστος λειτουργίας καθόλη τη διάρκεια των τριών ή πρώτων πέντε ετών παραγωγής πρέπει να εξετάζονται επίσης προσεκτικά. Στα έγγραφα που υποβάλλονται πρέπει να γίνεται διάκριση μεταξύ των συνήθων διαφορών στο κόστος και των διαφορών στο κανονικό κόστος εκκίνησης για κάθε κατηγορία. Τα στοιχεία πρέπει να συμπληρώνονται στο νόμισμα του κράτους μέλους που χορηγεί την ενίσχυση (συμπεριλαμβανομένης της αναφοράς στις υποθέσεις όσον αφορά τις συναλλαγματικές ισοτιμίες) και σε τρέχουσες τιμές για τα παρελθόντα έτη ή σταθερές τιμές για τα μελλοντικά έτη. Οι παράγοντες που λαμβάνονται συνήθως υπόψη είναι: Κόστος εργασίας: διαφορές στο μισθολογικό κόστος για την παραγωγή με βάση τα βέλτιστα επίπεδα παραγωγικότητας, οι οποίες μπορούν να ταξινομηθούν περαιτέρω σε διαφορές στους μισθούς, τις ώρες εργασίας και το εργατικό δυναμικό. Κατασκευαστικά στοιχεία/υλικά: διαφορές στο κόστος των κατασκευαστικών στοιχείων και προμηθειών, λαμβανομένων υπόψη των πολιτικών που ακολουθούν οι τοπικοί προμηθευτές, των πολιτικών ως προς τις ομαδοποιημένες αγορές, κ.λπ. Απογραφές: διαφορές στο κόστος χρηματοδότησης των αποθεμάτων για τα εισερχόμενα υλικά και τα τελικά προϊόντα οι οποίες εμφανίζονται ως συνέπεια της επιλογής της τοποθεσίας εγκατάστασης (πχ. διαφορές στον αριθμό των ημερών παραμονής στα αποθέματα στο εργοστάσιο και κατά τη μεταφορά). Μεταφορά: διαφορές στο κόστος που προκύπτει για την επιχείρηση λόγω της εγκατάστασης σε απομακρυσμένη περιοχή, τόσο όσον αφορά τα εισερχομένα υλικά όσο και τα τελικά προϊόντα, οι οποίες οφείλονται στις διαφορές όσον αφορά την απόσταση και το κόστος ανά μονάδα. Άλλα λειτουργικά μειονεκτήματα: διαφορές στο κόστος, για παράδειγμα, διαφόρων υπηρεσιών κοινής ωφελείας και εγγυήσεων. 3.4. Τελικό αποτέλεσμα της ανάλυσης κόστους-ωφέλειας: «δείκτης περιφερειακού μειονεκτήματος» και «ένταση της ενίσχυσης» Με την ανάλυση κόστους-ωφέλειας υπολογίζεται το καθαρό πρόσθετο κόστος μεταξύ των δύο τοποθεσιών. Η ονομαστική αξία πρέπει να προεξοφλείται χρησιμοποιώντας το επιτόκιο αναφοράς που ίσχυε στο ενδιαφερόμενο κράτος μέλος κατά την έναρξη του σχεδίου. Όταν τα λειτουργικά μειονεκτήματα εκφράζονται σε σταθερές τιμές, η ονομαστική αξία των μειονεκτημάτων αυτών θα προεξοφλείται με το πραγματικό επιτόκιο το οποίο είναι ίσο με το επιτόκιο αναφοράς μείον το ποσοστό πληθωρισμού για την υπό εξέταση χώρα. Η Επιτροπή εξετάζει επίσης την ορθή εφαρμογή του καθεστώτος περιφερειακών ενισχύσεων για τον προσδιορισμό της επιλέξιμης δαπάνης. Η σχετική «ένταση της ενίσχυσης» για την απόφαση της Επιτροπής όσον αφορά το σχέδιο ενίσχυσης είναι η σχέση μεταξύ της προεξοφληθείσας ροής της ενίσχυσης και της προεξοφληθείσας ροής της επιλέξιμης επένδυσης βάσει του επιτοκίου αναφοράς. Η ένταση αυτής της ενίσχυσης εκφράζεται σε καθαρό ισοδύναμο επιχορήγησης. Με τη διαίρεση του καθαρού πρόσθετου κόστους στην παρούσα αξία διά της παρούσας αξίας της επιλέξιμης επένδυσης, λαμβάνουμε το «δείκτη περιφερειακού μειονεκτήματος». Αυτός ο «δείκτης περιφερειακού μειονεκτήματος» συγκρίνεται με την «ένταση της ενίσχυσης» εκφρασμένη σε ακαθάριστο ισοδύναμο επιχορήγησης το οποίο απορρέει από την πρόταση του κράτους μέλους. Συγκρίνοντας τους δύο δείκτες, η Επιτροπή μπορεί να συναγάγει τα ακόλουθα αρχικά συμπεράσματα: - αν η ένταση της ενίσχυσης είναι μικρότερη του «δείκτη περιφερειακού μειονεκτήματος», θεωρείται ότι η ενίσχυση που θα χορηγηθεί στην επιχείρηση δεν είναι αδικαιολόγητη: η ενίσχυση αυτή θα συμβάλει στην αντιστάθμιση, ως ένα βαθμό, των χρηματοοικονομικών μειονεκτημάτων που συνδέονται με την επιλογή της τοποθεσίας εγκατάστασης, - αν η ένταση της ενίσχυσης είναι αισθητά μεγαλύτερη από το «δείκτη περιφερειακού μειονεκτήματος», τότε θα μπορούσε να υποτεθεί ότι η επιχείρηση λαμβάνει αδικαιολόγητη ενίσχυση: η ενίσχυση συμβάλλει υπέρ το δέον στην άμβλυνση των οικονομικών μειονεκτημάτων της γεωγραφικής επιλογής, - αν η ένταση της ενίσχυσης δεν διαφέρει σημαντικά από το «δείκτη περιφερειακού μειονεκτήματος», τότε η ανάλυση των επιπτώσεων στην αγορά θα καθορίσει κατά πόσο η πρόταση είναι αποδεκτή. 3.5. Ανάλυση των επιπτώσεων στην αγορά: «περιφερειακή προσαρμογή» (top-up) Λαμβάνοντας υπόψη τη σημερινή πλεονάζουσα παραγωγική ικανότητα της αυτοκινητοβιομηχανίας στην Ευρωπαϊκή Ένωση, η Επιτροπή δίνει ιδιαίτερη έμφαση, κατά την αξιολόγηση των περιπτώσεων χορήγησης περιφερειακών ενισχύσεων στην αυτοκινητοβιομηχανία, στην παραγωγική ικανότητα του κατασκευαστή αυτοκινήτων (10) που λαμβάνει την ενίσχυση «πριν» και «μετά» την επένδυση και την κατάσταση του τμήματος της αγοράς αυτοκινήτων που θα επηρεαστεί από το ενισχυόμενο σχέδιο. Στις προτεινόμενες ενισχύσεις για επενδύσεις που ενδεχομένως επιδεινώνουν το πρόβλημα της πλεονάζουσας παραγωγικής ικανότητας της βιομηχανίας μπορεί να επιβληθεί μείωση του «δείκτη περιφερειακού μειονεκτήματος» έως και δύο εκατοστιαίες μονάδες στις μη ενισχυόμενες περιοχές. Αυτό σημαίνει ότι η Επιτροπή πρέπει να κινήσει τη διαδικασία του άρθρου 93 παράγραφος 2 ακόμη και στις περιπτώσεις που η προτεινόμενη ενίσχυση δεν υπεραντισταθμίζει το περιφερειακό μειονέκτημα. Αντίθετα, ένα σχέδιο που συμβάλλει στη γενική βελτίωση της κατάστασης που έχει δημιουργηθεί με την πλεονάζουσα παραγωγική ικανότητα της βιομηχανίας μπορεί να τύχει αύξησης έως και τεσσάρων εκατοστιαίων μονάδων (στις ενισχυόμενες περιοχές) του περιφερειακού μειονεκτήματος που έχει υπολογιστεί βάσει της ανάλυσης κόστους-ωφέλειας. Η «περιφερειακή προσαρμογή» (regional top-up) έχει ως εξής: >ΘΕΣΗ ΠΗΝΑΚΑ> Σημείωση: η «περιφερειακή προσαρμογή» εκφράζεται σε εκατοστιαίες μονάδες που προστίθενται (ή αφαιρούνται) στο «δείκτη περιφερειακού μειονεκτήματος», ο οποίος υπολογίζεται βάσει της ανάλυσης κόστους-ωφέλειας. Η διάκριση μεταξύ των περιοχών του άρθρου 92 παράγραφος 3 στοιχείο α) και εκείνων του άρθρου 92 παράγραφος 3 στοιχείο γ) είναι απαραίτητη προκειμένου να ληφθούν καλύτερα υπόψη τα ιδιαίτερα προβλήματα των περιοχών κάθε κατηγορίας και να αυξηθεί ο χαρακτήρας κινήτρου της περιφερειακής ενίσχυσης για τους δυνητικούς επενδυτές. 4. ΔΙΑΔΙΚΑΣΙΑ 4.1. Στάδιο πριν την κοινοποίηση Ενδεχομένως τα κράτη μέλη να επιθυμούν να επικοινωνήσουν με την Επιτροπή πριν από την κοινοποίηση, προκειμένου να ζητήσουν κάποιες συμβουλές ώστε να βεβαιωθούν ότι η επικείμενη κοινοποίηση είναι όσο το δυνατό πληρέστερη. Αυτό ισχύει κυρίως στην περίπτωση αβεβαιότητας όσον αφορά το χαρακτήρα ενίσχυσης ορισμένων μέτρων, όταν ένα μέτρο ενίσχυσης εξυπηρετεί περισσότερους του ενός στόχους, όταν είναι αμφίβολο κατά πόσο είναι απαραίτητη η ανάλυση κόστους-ωφέλειας ή όταν μια επιχείρηση δεν έχει εκπονήσει μελέτη εγκατάστασης. 4.2. Κοινοποίηση Το κράτος μέλος θα πρέπει να συμπληρώσει με τη βοήθεια της επιχείρησης την οποία αφορά η ενίσχυση το τυποποιημένο έντυπο κοινοποίησης και τα έντυπα της ανάλυσης κόστους-ωφέλειας, επισυνάπτοντας τα απαιτούμενα δικαιολογητικά. 4.3. Αιτιολόγηση Αμέσως μετά την παραλαβή της κοινοποίησης, η Επιτροπή ενημερώνει τα κράτη μέλη το συντομότερο δυνατό και συνήθως εντός 15 εργάσιμων ημερών σχετικά με τις πληροφορίες (11) οι οποίες δεν έχουν παρασχεθεί, με αποτέλεσμα να μην είναι η κοινοποίηση πλήρης για την αξιολόγηση όλων των πτυχών της υπόθεσης. Ταυτόχρονα, η Επιτροπή προτείνει στο κράτος μέλος τη διεξαγωγή σύσκεψης στα γραφεία της ή στον τόπο διεξαγωγής της επένδυσης προκειμένου να συζητηθούν τόσο οι πληροφορίες που έχουν ήδη παρασχεθεί όσο και αυτές που πρόκειται να παρασχεθούν. Στη σύσκεψη αυτή τα κράτη μέλη και η Επιτροπή μπορούν να επικουρούνται από ειδικούς εμπειρογνώμονες έτσι ώστε να συζητούνται διεξοδικά όλα τα τεχνικά και χρηματοοικονομικά στοιχεία. Στη διάρκεια της σύσκεψης αυτής η Επιτροπή θα επισημαίνει τα ελλιπή στοιχεία για την πλήρη αξιολόγηση της περίπτωσης και όλα τα μέρη θα συμφωνούν όσον αφορά τα στοιχεία που θα πρέπει να παρασχεθούν και το χρονοδιάγραμμα για τη λήψη αποφάσεων. Μετά τη σύσκεψη αυτή (12), η Επιτροπή θα επιβεβαιώνει εγγράφως το αρχικό αίτημά της για την παροχή περαιτέρω πληροφοριών. Μετά την παροχή των πρόσθετων αυτών πληροφοριών και εφόσον ανταποκρίνονται στις απαιτήσεις της Επιτροπής, η απόφαση θα λαμβάνεται κανονικά εντός 30 εργάσιμων ημερών για τις κοινοποιηθείσες ενισχύσεις στο πλαίσιο εγκεκριμένου καθεστώτος (καθεστώτων) ενισχύσεων ή δύο μηνών για τις κοινοποιηθείσες ενισχύσεις ad hoc. Ωστόσο, εντός της προθεσμίας αυτής, η Επιτροπή θα καλεί το ενδιαφερόμενο κράτος μέλος, έτσι ώστε από κοινού, βοηθούμενοι από τους εμπειρογνώμονές τους, να επανεξετάσουν, στο πλαίσιο σύσκεψης στις Βρυξέλλες, την ανάλυση κόστους-ωφέλειας. Ενδεχόμενα λάθη και παρερμηνείες θα μπορούν ακόμη να διορθωθούν πριν από τη λήψη της τελικής απόφασης. 5. ΕΝΤΥΠΑ ΓΙΑ ΤΗΝ ΑΝΑΛΥΣΗ ΚΟΣΤΟΥΣ-ΩΦΕΛΕΙΑΣ ΚΑΙ ΓΛΩΣΣΑΡΙΟ ΤΩΝ ΟΡΩΝ Βλέπε παράρτημα II. (1) Η μελέτη αυτή εκδόθηκε από την Υπηρεσία Επίσημων Εκδόσεων των Ευρωπαϊκών Κοινοτήτων με αριθμό ISBN 92-826-0381-4. (2) Μέχρι την αναθεώρηση του πλαισίου, η εναλλακτική τοποθεσία εγκατάστασης έπρεπε να αφορά την καλύτερη δυνατή τοποθεσία εγκατάστασης του ιδίου σχεδίου σε μη ενισχυόμενη περιοχή. Αν η επιχείρηση δεν είχε εξετάσει τη δυνατότητα αυτή, έπρεπε να προβεί στην επιλογή της καλύτερης δυνατής εναλλακτικής λύσης. (3) Η έννοια της μετατροπής διαφέρει από την αναδιάρθρωση η οποία αφορά αποκλειστικά τις προβληματικές επιχειρήσεις ή τις εγκαταστάσεις που θα είχαν κλείσει εάν δεν είχε εφαρμοστεί το επενδυτικό σχέδιο. (4) Οι διαφορές στους φόρους των επιχειρήσεων δεν θεωρούνται στοιχεία του κόστους. (5) Οι παραγωγοί κατασκευαστικών στοιχείων που πρόκειται να εγκατασταθούν πλησίον εργοστασίου κατασκευής αυτοκινήτων δεν χρειάζεται συνήθως να πραγματοποιήσουν μελέτη του είδους αυτού. Η εναλλακτική τοποθεσία εγκατάστασης είναι συνεπώς η ίδια με την εναλλακτική τοποθεσία εγκατάστασης του παραγωγού αυτοκινήτων. Από την άλλη πλευρά, μια επιχείρηση συναρμολόγησης αυτοκινήτων η οποία ασκεί ανταγωνισμό σε άλλες μονάδες δεν θα έχει πρόσβαση στη μελέτη εγκατάστασης που πραγματοποιεί η επιχείρηση κατασκευής αυτοκινήτων. (6) Η μελέτη όσον αφορά την κινητικότητα της επένδυσης και η ανάλυση κόστους-ωφέλειας μπορούν να στηρίζονται σε διαφορετικές τοποθεσίες σύγκρισης. (7) Για την καλύτερη κατανόηση του τμήματος αυτού βλέπε παράλληλα το επισυναπτόμενο παράρτημα σχετικά με την ανάλυση κόστους-ωφέλειας. (8) Απόφαση 96/666/ΕΚ της Επιτροπής, ΕΕ L 308 της 29. 11. 1996, σ. 46. (9) Το επενδυτικό κόστος μπορεί να είναι μεγαλύτερο από την επιλέξιμη επένδυση, η οποία καθορίζεται από το ισχύον καθεστώς περιφερειακών ενισχύσεων. (10) Στην περίπτωση των ενοτήτων κατασκευαστικών στοιχείων, η Επιτροπή δεν θα λαμβάνει υπόψη της το ενδεχόμενο πλεονάζουσας παραγωγικής ικανότητας, δεδομένου ότι οι προμηθευτές δεν επενδύουν σε νέα παραγωγική ικανότητα εκτός εάν έχουν λάβει παραγγελία από την επιχείρηση. (11) Δεδομένου ότι κάθε περίπτωση παρουσιάζει τις δικές της ιδιομορφίες, η κοινοποίηση δεν αρκεί για την πλήρη κατανόηση όλων των τεχνικών και χρηματοοικονομικών πτυχών ενός σχεδίου. Για τις περιπτώσεις στις οποίες το κράτος μέλος έχει ζητήσει τη συμβουλή της Γενικής Διεύθυνσης Ανταγωνισμού πριν από την κοινοποίηση, η ανάγκη παροχής πρόσθετων πληροφοριών είναι φυσικά περιορισμένη. (12) Αν η επιχείρηση ισχυρίζεται ότι υπάρχει σημαντική διαφορά στο επενδυτικό κόστος μεταξύ δύο υφιστάμενων τοποθεσιών, θα είναι ίσως επίσης απαραίτητο να επισκεφθούν οι εμπειρογνώμονες της Επιτροπής την εναλλακτική τοποθεσία εγκατάστασης. ΠΑΡΑΡΤΗΜΑ ΙΙ ΚΟΙΝΟΠΟΙΗΣΗ ΣΤΗΝ ΕΠΙΤΡΟΠΗ ΧΡΗΜΑΤΟΔΟΤΟΥΜΕΝΟΥ ΑΠΟ ΤΟ ΔΗΜΟΣΙΟ ΣΧΕΔΙΟΥ ΣΤΟΝ ΤΟΜΕΑ ΤΗΣ ΑΥΤΟΚΙΝΗΤΟΒΙΟΜΗΧΑΝΙΑΣ ΜΕΡΟΣ Ι - ΓΕΝΙΚΕΣ ΠΛΗΡΟΦΟΡΙΕΣ >ΘΕΣΗ ΠΗΝΑΚΑ> ΚΟΙΝΟΠΟΙΗΣΗ ΣΤΗΝ ΕΠΙΤΡΟΠΗ ΧΡΗΜΑΤΟΔΟΤΟΥΜΕΝΟΥ ΑΠΟ ΤΟ ΔΗΜΟΣΙΟ ΣΧΕΔΙΟΥ ΣΤΟΝ ΤΟΜΕΑ ΤΗΣ ΑΥΤΟΚΙΝΗΤΟΒΙΟΜΗΧΑΝΙΑΣ ΜΕΡΟΣ Ι - ΓΕΝΙΚΕΣ ΠΛΗΡΟΦΟΡΙΕΣ Έντυπο 1 - Τεκμηρίωση >ΑΡΧΗ ΓΡΑΦΗΚΟΥ> (Συμπληρώνεται από την Επιτροπή) Κρατική ενίσχυση αριθ. . Τεκμηρίωση Όλες οι πληροφορίες που καταγράφονται στα έντυπα πρέπει να αναφέρονται σε αντίστοιχα έγγραφα τεκμηρίωσης. Σε καθένα από αυτά πρέπει να δοθεί χωριστός κωδικός αναφοράς που θα χρησιμεύσει για τη συμπλήρωση του αντίστοιχου συνόλου εντύπων. Έγγραφο Κωδικός αναφοράς π.χ.: αξιολόγηση του σχεδίου AUTO X, Δεκέμβριος 1996 ΡΑ.96 Ι. Γενικές πληροφορίες Πρόσφατοι λογαριασμοί του ομίλου και της εταιρείας Αντίγραφο της εθνικής νομικής βάσης στο πλαίσιο της οποίας επιτρέπεται η χορήγηση ενίσχυσης ΙΙ.Α. Περιφερειακό κινητό επενδυτικό σχέδιο Χωροταξική μελέτη Πλήρης μελέτη σκοπιμότητας ΙΙ.Β.1. Διάσωση Πρόγραμμα διάσωσης ΙΙ.Β.2. Αναδιάρθρωση Πρόγραμμα αναδιάρθρωσης ΙΙ.Γ. Έρευνα και ανάπτυξη Πρόγραμμα και προϋπολογισμός έρευνας ΙΙ.Δ. Καινοτομία Αξιολόγηση του σχεδίου Έντυπο 1 από 3 Σελίδα 1 από 2 ΙΙ.Ε. Προστασία του περιβάλλοντος και εξοικονόμηση ενέργειας Αξιολόγηση του σχεδίου ΙΙ.ΣΤ. Εκπαίδευση Εκπαιδευτικό πρόγραμμα ΆΛΛΑ ΕΓΓΡΑΦΑ ΤΕΚΜΗΡΙΩΣΗΣ Έντυπο 1 από 3 Σελίδα 1 από 2 >ΤΕΛΟΣ ΓΡΑΦΗΚΟΥ> ΚΟΙΝΟΠΟΙΗΣΗ ΣΤΗΝ ΕΠΙΤΡΟΠΗ ΧΡΗΜΑΤΟΔΟΤΟΥΜΕΝΟΥ ΑΠΟ ΤΟ ΔΗΜΟΣΙΟ ΣΧΕΔΙΟΥ ΣΤΟΝ ΤΟΜΕΑ ΤΗΣ ΑΥΤΟΚΙΝΗΤΟΒΙΟΜΗΧΑΝΙΑΣ ΜΕΡΟΣ Ι - ΓΕΝΙΚΕΣ ΠΛΗΡΟΦΟΡΙΕΣ Έντυπο 2 - Επισκόπηση του σχεδίου >ΑΡΧΗ ΓΡΑΦΗΚΟΥ> (Συμπληρώνεται από την Επιτροπή) Κρατική ενίσχυση αριθ. . Ημερομηνία συμπλήρωσης:. . . . . . /. . . . . . /. . . . . . 1 Εθνική Διοίκηση 1α Κράτος μέλος: 1β Αρμόδια αρχή: Ονομασία Διεύθυνση Υπεύθυνος υπάλληλος Ονοματεπώνυμο: Τηλ.: Φαξ: e-mail: 2 Παραλήπτης 2α Επωνυμία επιχείρησης (1): 2β Ιδιοκτήτες (2): 1. . . . % 3. . . . % (αναφέρατε όνομα, εθνικότητα και μερίδιο συμμετοχής) 2. . . . % 4. Άλλοι . . . % 2γ Τμήμα αρμόδιο για το σχέδιο: Ονομασία Διεύθυνση Υπεύθυνος υπάλληλος Ονοματεπώνυμο: Τηλ.: Φαξ: e-mail: 2δ Κύρια δραστηριότητα(σημειώστε μόνο ένα κουτί) Κατασκευή/συναρμολόγηση αυτοκινήτων Κατασκευή/συναρμολόγηση στοιχείων συστημάτων (αναλυτικά) Κατασκευή/συναρμολόγηση κινητήρων 2ε Οικονομικά αποτελέσματα του ομίλου (3) (πρόσφατα) Νόμισμα Μονάδες: εκατ. δισεκατ.(σημειώστε μόνο ένα κουτί) Κύκλος εργασιών Καθαρά κέρδη Πέρσι: . . . / . . . Προπέρσι: . . . / . . . 2στ Οικονομικά αποτελέσμα αποδέκτριας επιχείρησης (3) (πρόσφατα) Νόμισμα Μονάδες: εκατ. δισεκατ.(σημειώστε μόνο ένα κουτί) Κύκλος εργασιών Καθαρά κέρδη Πέρσι: . . . / . . . Προπέρσι: . . . / . . . Έντυπο 2 από 3 Έντυπο 1 από 5 3 Κατηγορία σχεδίου (σύμφωνα με το στόχο της ενίσχυσης (4) Κινητή περιφερειακή επένδυση Διάσωση και Αναδιάρθρωση Έρευνα και ανάπτυξη Καινοτομία Προστασία περιβάλλοντος/ Εξοικονόμηση ενέργειας Εκπαίδευση 4 Ανασκόπηση σχεδίου 4α Στόχοι και εύρος του σχεδίου 4β Σύντομη περιγραφή των προϊόντων, εφόσον έχει σημασία 4γ Σύντομη περιγραφή των σχετικών τμημάτων της αγοράς, εφόσον έχει σημασία 4δ Σε περίπτωση που το σχέδιο συνεπάγεται τη μεταφορά δραστηριότητας από άλλη περιοχή, αναφέρατε λεπτομέρειες 5 Λεπτομέρειες του σχεδίου 5α Τοποθεσία: Περιφέρεια Ενισχυόμενη περιοχή Ναι Όχι Νομός Πόλη/χωριό Ταχ. Κώδικας 5β Χρονοδιάγραμα σχεδίου (5): μήνας έτος έναρξη: Αριθμός μηνών τέλος: Έντυπο 2 από 3 Σελίδα 2 από 5 5γ Κόστος του σχεδίου (6): Νόμισμα Μονάδες: εκατ. δισεκατ. (σημειώστε μόνο ένα κουτί) ΣΥΝΟΛΙΚΟ ΚΟΣΤΟΣ ΣΧΕΔΙΟΥ Κεφαλαιουχικές δαπάνες Κωδικός αναφοράς Μη κεφαλαιουχικές δαπάνες Κωδικός αναφοράς Γήπεδα Λειτουργικές δαπάνες Κτίρια Ε& Α Εγκαταστάσεις και μηχανήματα Άλλες (αναλυτικά) Εξοπλισμός Άυλα στοιχεία Άλλες 5δ Χρηματοδότηση σχεδίου Κωδικός αναφοράς ίδιοι πόροι εισφορές ιδιωτικών κεφαλαίων εξωτερικός δανεισμός ιδιωτικά δάνεια κρατικά δάνεια εθνικός δημόσιος φορέας κοινοτική ενίσχυση ΣΥΝΟΛΟ 6 Επιπτώσεις του σχεδίου Εργοστάσιο Με το σχέδιο Χωρίς το σχέδιο Κωδικός αναφοράς Όμιλος Με το σχέδιο Χωρίς το σχέδιο Κωδικός αναφοράς 6α (*) στο δυναμικό (7) 6β στην απασχόληση (8) 6γ στην παραγωγή (9) 6δ στο μερίδιο αγοράς 6δ.1 εγχώριο . . . % . . . % . . . % . . . % 6δ.2 ΕΟΧ . . . % . . . % . . . % . . . % 6δ.3 εκτός ΕΟΧ . . . % . . . % . . . % . . . % (*) Αναφέρατε τα κριτήρια στα οποία βασίζεται ο ορισμός του δυναμικού (συντελεστές αποδοτικότητας, κ.λπ.) και σε ποια σημεία της παραγωγικής διαδικασίας υπάρχουν συμφορήσεις. Έντυπο 2 από 3 Σελίδα 3 από 5 7 Κρατική ενίσχυση 7α Στοιχεία σχετικά με την προγραμματιζόμενη υποστήριξη από το δημόσιο: είδος, προγράμματα ενισχύσεων και νομική βάση στο πλαίσιο των οποίων θα χορηγηθεί η ενίσχυση, καθώς και τους αρμόδιους δημόσιους φορείς Είδος (10) Πρόγραμμα ενίσχυσης (11) Εθνική νομική βάση (12) Δημόσιος φορέας (13) 7α.1 1. 7α.2 2. 7α.3 3. 7α.4 4. 7α.5 5. 7β Σημειώστε ανά έτος την ακαθάριστη ονομαστική αξία καθενός από τα είδη υποστήριξης από το δημόσιο που σημειώσατε στο σημείο 7α. Συνοδεύσατε με χρονολογική κατανομή των πληρωμών των ενισχύσεων Νόμισμα Μονάδες εκατ. δισεκατ. (σημειώστε μόνο ένα κουτί) Έτος 1: Έτος 2: Έτος 3: Έτος 4: Έτος 5: Σύνολο Κωδικός αναφοράς 7β.1 1. 7β.2 2. 7β.3 3. 7β.4 4. 7β.5 5. 7β.6 Σύνολο 7β.7 Εκτιμώμενη συνολική υποστήριξη από το δημόσιο εκφρασμένη σε ΑΙΕ (Ακαθάριστο Ισοδύναμο Επιδότησης) (14) 7β.8 Σύνολο κρατικής ενίσχυσης 7β.9 Προεξοφλητικό επιτόκιο (15) που χρησιμοποιήθηκε για τον υπολογισμό της καθαρής παρούσας αξίας της κρατικής ενίσχυσης (7β.10) . . . % 7β.10 Καθαρή παρούσα αξία κρατικής ενίσχυσης (16) Εάν υπάρχουν πάνω από πέντε διαφορετικά είδη ή προγράμματα ενίσχυσης χρησιμοποιήστε αντίγραφα της παρούσας σελίδας (έντυπο 1 από 2, σελίδα 4 από 5) και αναφέρατε τα αντίστοιχα στοιχεία. Έντυπο 2 από 3 Σελίδα 4 από 5 7γ Αναφέρατε ποια σχεδιαζόμενη υποστήριξη από το δημόσιο δεν συνιστά κρατική ενίσχυση και εξηγείστε εν συντομία τους λόγους Σχεδιαζόμενη υποστήριξη Περιγραφή Κωδικός αναφοράς 8 Άλλες εκκρεμούσες αιτήσεις υποστήριξης από το δημόσιο Αναφέρατε άλλες εκκρεμούσες αιτήσεις υποστήριξης από το δημόσιο σε επίπεδο εταιρείας ή/και ομίλου στην Ευρώπη και τους αρμόδιους φορείς (ΕΤΕ, ΕΤΠΑ, Ταμείο Ε & Α, κ.λπ.) Νόμισμα:Μονάδες εκατ. δισεκατ. (σημειώστε μόνο ένα κουτί) Δημόσιος φορέας Ημερομηνία αίτησης Μήνας Έτος Είδος υποστήριξης Ποσό Ημερομηνία αποτελέσματος Μήνας Έτος Έντυπο 2 από 3 Σελίδα 5 από 5 >ΤΕΛΟΣ ΓΡΑΦΗΚΟΥ> ΚΟΙΝΟΠΟΙΗΣΗ ΣΤΗΝ ΕΠΙΤΡΟΠΗ ΧΡΗΜΑΤΟΔΟΤΟΥΜΕΝΟΥ ΑΠΟ ΤΟ ΔΗΜΟΣΙΟ ΣΧΕΔΙΟΥ ΣΤΟΝ ΤΟΜΕΑ ΤΗΣ ΑΥΤΟΚΙΝΗΤΟΒΙΟΜΗΧΑΝΙΑΣ ΜΕΡΟΣ Ι - ΓΕΝΙΚΕΣ ΠΛΗΡΟΦΟΡΙΕΣ Έντυπο 3 - Πληροφορίες σχετικά με την αγορά >ΑΡΧΗ ΓΡΑΦΗΚΟΥ> (συμπληρώνεται από την Επιτροπή) Κρατική ενίσχυση αριθ. . Κράτος μέλος: . Εταιρεία: . Ημερομηνία συμπλήρωσης: . . . . . . /. . . . . . /. . . . . . Τομέας: Αυτοκίνητα Κινητήρες Στοιχεία συστημάτων (αναφέρατε αναλυτικά) . 1 Αριθμός μοντέλων (17) που προσφέρει ο όμιλος εντός του ΕΟΧ 2 Σύντομη περιγραφή των μοντέλων που προσφέρει ο όμιλος κατά σειρά σπουδαιότητας (στη σχετική αγορά) Περιγραφή Κωδικός αναφοράς 2α Μοντέλο 1 2β Μοντέλο 2 2γ Μοντέλο 3 2δ Μοντέλο 4 Άλλο Έντυπο 3 από 3 Σελίδα 1 από 4 3 Πρόβλεψη της αγοράς σε εκατομμύρια/χιλιάδες μονάδες ως εξής 3α ΕΘΝΙΚΗ ΑΓΟΡΑ (18) Νόμισμα: Μονάδες: εκατ. δισεκατ.(σημειώστε μόνο ένα κουτί) Έτος 1: Έτος 2: Έτος 3: Έτος 4: Έτος 5: Κωδικός αναφοράς 3α.1 Μοντέλο 1 3α.2 Μοντέλο 2 3α.3 Μοντέλο 3 3α.4 Μοντέλο 4 3α.5 Άλλο 3α.6 Σύνολο 3β ΑΛΛΗ ΑΓΟΡΑ ΕΟΧ (19) Έτος 1: Έτος 2: Έτος 3: Έτος 4: Έτος 5: Κωδικός αναφοράς 3β.1 Μοντέλο 1 3β.2 Μοντέλο 2 3β.3 Μοντέλο 3 3β.4 Μοντέλο 4 3β.5 Άλλο 3β.6 Σύνολο 3γ ΑΓΟΡΕΣ ΚΑΕ (20) Έτος 1: Έτος 2: Έτος 3: Έτος 4: Έτος 5: Κωδικός αναφοράς 3γ.1 Μοντέλο 1 3γ.2 Μοντέλο 2 3γ.3 Μοντέλο 3 3γ.4 Μοντέλο 4 3γ.5 Άλλο 3γ.6 Σύνολο Έντυπο 3 από 3 Σελίδα 2 από 4 3δ ΣΥΝΟΛΟ ΕΥΡΩΠΗΣ (ΕΘΝΙΚΟ ΣΥΝ ΑΛΛΗ ΑΓΟΡΑ ΕΟΧ ΣΥΝ ΧΩΡΕΣ ΚΑΕ) Έτος 1: Έτος 2: Έτος 3: Έτος 4: Έτος 5: Κωδικός αναφοράς 3δ.1 Μοντέλο 1 3δ.2 Μοντέλο 2 3δ.3 Μοντέλο 3 3δ.4 Μοντέλο 4 3δ.5 Άλλο 3δ.6 Σύνολο 3ε ΥΠΟΛΟΙΠΟΣ ΚΟΣΜΟΣ Έτος 1: Έτος 2: Έτος 3: Έτος 4: Έτος 5: Κωδικός αναφοράς 3ε.1 Μοντέλο 1 3ε.2 Μοντέλο 2 3ε.3 Μοντέλο 3 3ε.4 Μοντέλο 4 3ε.5 Άλλο 3ε.6 Σύνολο 3στ ΓΕΝΙΚΟ ΣΥΝΟΛΟ (3δ + 3ε) Έτος 1: Έτος 2: Έτος 3: Έτος 4: Έτος 5: Κωδικός αναφοράς 3στ.1 3δ.6 + 3ε.6 4 Συνολικές πωλήσεις της εταιρείας (όλα τα μοντέλα) σε εκατομμύρια/χιλιάδες με βάση τα παρακάτω. Στις πωλήσεις στην εθνική αγορά και τις άλλες αγορές του ΕΟΧ πρέπει να περιλαμβάνονται οι εισαγωγές. χιλιάδες εκατ.(σημειώστε μόνο ένα κουτί) Αγορές Έτος 1: Έτος 2: Έτος 3: Έτος 4: Έτος 5: Κωδικός αναφοράς 4α.1 Εθνική 4α.2 Άλλες ΕΟΧ 4α.3 ΚΑΕ 4α.4 Υπόλοιπος κόσμος 4α.5 Σύνολο Έντυπο 3 από 3 Σελίδα 3 απο 4 5 Προβλεπόμενες πωλήσεις του ομίλου (συν τις εισαγωγές) σε εκατομμύρια/χιλιάδες μονάδες με βάση τα παρακάτω. Αγορές Έτος 1: Έτος 2: Έτος 3: Έτος 4: Έτος 5: Κωδικός αναφοράς 5α.1 Εθνική 5α.2 Άλλες ΕΟΧ 5α.3 ΚΑΕ 5α.4 Υπόλοιπος κόσμος 5α.5 Σύνολο Έντυπο 3 από 3 Σελίδα 4 από 4 >ΤΕΛΟΣ ΓΡΑΦΗΚΟΥ> Μέρος Ι - Γενικές πληροφορίες >ΑΡΧΗ ΓΡΑΦΗΚΟΥ> Υποσημειώσεις (1) Επωνυμία της επιχείρησης: επωνυμία της εθνικής επιχείρησης που διεξάγει δραστηριότητες κατασκευής/συναρμολόγησης στο κράτος μέλος που υποβάλει την αίτηση (Ford UK, Fiat France, . . .). (2) Ιδιοκτήτες: όμιλος ή όμιλοι στους οποίους ανήκει η επιχείρηση. (3) Οικονομικά αποτελέσματα: οικονομικά αποτελέσματα του οικονομικού έτους του ομίλου ή της εταιρείας (π.χ. 1995/96 ή 1996). (4) Κατηγορία σχεδίου: ένα επενδυτικό σχέδιο κατατάσσεται ανάλογα με τους στόχους της ενίσχυσης για τους οποίους η επιχείρηση ζητά την υποστήριξη του δημοσίου. (5) Χρονοδιάγραμμα σχεδίου: ημερομηνία έναρξης (μήνας και έτος): όταν πραγματοποιηθεί η πρώτη επενδυτική ταμειακή ροή 7 ημερομηνία περάτωσης (μήνας και έτος): όταν πραγματοποιηθεί η τελευταία επενδυτική ταμειακή ροή. (6) Κόστος σχεδίου: ονομαστική αξία του επενδυτικού κόστους και των δαπανών που προϋπολογίσθηκαν για την ολοκλήρωση του σχεδίου μέσα στο αντίστοιχο χρονικό διάστημα. (7) Δυναμικό: μέγιστο ωριαίο δυναμικό (ταχύτητα γραμμής παραγωγής) λαμβάνοντας υπόψη τις συμφορήσεις πολλαπλασιασμένες με τον αριθμό ωρών κανονικής λειτουργίας του εργοστασίου κατ' έτος (ή τις ώρες που αναμένεται ότι θα λειτουργεί), συμπεριλαμβανομένου του εφεδρικού δυναμικού. (8) Απασχόληση: αριθμός των εργαζομένων σε πλήρη απασχόληση και σε ισοδύναμο πλήρους απασχόλησης. (9) Παραγωγή: συνολικός αριθμός παραγόμενων μονάδων. (10) Είδος ενίσχυσης: χορήγημα, επιδότηση επιτοκίου, φορολογική πριμοδότηση, δάνειο, εγγύηση δανείου, συμμετοχή στο κεφάλαιο, μείωση των εισφορών κοινωνικής ασφάλισης κ.λπ. (11) Προγράμματα ενίσχυσης: εγκεκριμένα προγράμματα ενίσχυσης: περιφερειακή ανάπτυξη, έρευνα και ανάπτυξη, εκπαίδευση, προστασία του περιβάλλοντος/εξοικονόμηση ενέργειας, ad hoc. (12) Εθνική νομική βάση: νόμος, κανονισμός ή άλλη νομική μορφή που περιγράφει τους όρους υπό τους οποίους επιτρέπεται η χορήγηση υποστήριξης από το δημόσιο. (13) Δημόσιος φορέας: ο εθνικός, περιφερειακός, τοπικός φορέας που παρέχει την υποστήριξη. (14) ΑΙΕ (ακαθάριστο ισοδύναμο επιδότησης): αναφέρατε το σχετικό έγγραφο που κοινοποίησε ή δημοσίευσε η Επιτροπή. (15) Προεξοφλητικό επιτόκιο ή επιτόκιο αναφοράς: αναφέρατε το σχετικό έγγραφο που κοινοποίησε ή δημοσίευσε η Επιτροπή. (16) Καθαρή παρούσα αξία της κρατικής ενίσχυσης: αξία των ταμειακών ροών κρατικής ενίσχυσης υπολογισμένη στο έτος βάσης με το επίσημο προεξοφλητικό επιτόκιο για την αντίστοιχη επενδυτική περίοδο. (17) Μοντέλο: τύπος προϊόντος με τις διάφορες εκδοχές του (π.χ. για αυτοκίνητα: Ford Mondeo, Renault Laguna, . . .). (18) Εθνική αγορά: αγορά του κράτους μέλους που κοινοποιεί την ενίσχυση από το δημόσιο. (19) Αγορές ΕΟΧ: ΕΟΧ: Βέλγιο, Δανία, Γερμανία, Ελλάδα, Ισπανία, Γαλλία, Ιρλανδία, Ιταλία, Λουξεμβούργο, Κάτω Χώρες, Αυστρία, Πορτογαλία, Φινλανδία, Σουηδία, Ηνωμένο Βασίλειο, Ισλανδία, Λιχτενστάιν, Νορβηγία. (20) Χώρες ΚΑΕ: Χώρες Κεντρικής και Ανατολικής Ευρώπης: Βουλγαρία, Τσεχία, Εσθονία, Ουγγαρία, Λεττονία, Λιθουανία, Πολωνία, Ρουμανία, Σλοβακία, Σλοβενία. >ΤΕΛΟΣ ΓΡΑΦΗΚΟΥ> ΚΟΙΝΟΠΟΙΗΣΗ ΣΤΗΝ ΕΠΙΤΡΟΠΗ ΧΡΗΜΑΤΟΔΟΤΟΥΜΕΝΟΥ ΑΠΟ ΤΟ ΔΗΜΟΣΙΟ ΣΧΕΔΙΟΥ ΣΤΟΝ ΤΟΜΕΑ ΤΗΣ ΑΥΤΟΚΙΝΗΤΟΒΙΟΜΗΧΑΝΙΑΣ ΜΕΡΟΣ ΙΙ.Α - ΚΙΝΗΤΟ ΕΠΕΝΔΥΤΙΚΟ ΣΧΕΔΙΟ ΣΕ ΕΝΙΣΧΥΟΜΕΝΗ ΠΕΡΙΟΧΗ >ΘΕΣΗ ΠΗΝΑΚΑ> ΚΟΙΝΟΠΟΙΗΣΗ ΣΤΗΝ ΕΠΙΤΡΟΠΗ ΧΡΗΜΑΤΟΔΟΤΟΥΜΕΝΟΥ ΑΠΟ ΤΟ ΔΗΜΟΣΙΟ ΣΧΕΔΙΟΥ ΣΤΟΝ ΤΟΜΕΑ ΤΗΣ ΑΥΤΟΚΙΝΗΤΟΒΙΟΜΗΧΑΝΙΑΣ ΜΕΡΟΣ ΙΙ.Α - ΚΙΝΗΤΟ ΕΠΕΝΔΥΤΙΚΟ ΣΧΕΔΙΟ ΣΕ ΕΝΙΣΧΥΟΜΕΝΗ ΠΕΡΙΟΧΗ Έντυπο 1 - Περίληψη της ανάλυσης κόστους-ωφέλειας >ΑΡΧΗ ΓΡΑΦΗΚΟΥ> (συμπληρώνεται από την Επιτροπή) Κρατική ενίσχυση αριθ. . Κράτος μέλος: . Εταιρεία: . Ημερομηνία συμπλήρωσης: . . . . . . /. . . . . . /. . . . . . Τομέας: Αυτοκίνητα Κινητήρες Στοιχεία συστημάτων (αναλυτικά) . 1 Νόμισμα:Μονάδες: εκατ. δισεκατ.(σημειώστε μόνος ένα κουτί) Περιγραφή Τοποθεσία Α (1) ΚΠΑ (2) Τοποθεσία Β (1) ΚΠΑ (2) Καθαρό κόστος-ωφέλεια (Α-Β) Κωδικός αναφοράς Α Β 2 Συνολικές δαπάνες λειτουργίας Έντυπο 4 Έντυπο 5 2α Εργατικά Έντυπο 4 Έντυπο 5 2β Στοιχεία/υλικά Έντυπο 4 Έντυπο 5 2γ Ενοίκιο Έντυπο 4 Έντυπο 5 2δ Κόστος αποθεμάτων Έντυπο 4 Έντυπο 5 2ε Ενέργεια/ύδρευση Έντυπο 4 Έντυπο 5 2στ Τηλεπικοινωνίες Έντυπο 4 Έντυπο 5 2ζ Εσωτερικές μεταφορές Έντυπο 4 Έντυπο 5 2η Εξωτερικές μεταφορές Έντυπο 4 Έντυπο 5 2θ Εκπαίδευση Έντυπο 4 Έντυπο 5 2ι Άλλες Έντυπο 4 Έντυπο 5 3 Συνολικές επενδυτικές δαπάνες 3α Αγορά γηπέδων Έντυπο 4 Έντυπο 5 3β Οικοδόμηση/κατασκευή Έντυπο 4 Έντυπο 5 3γ Μηχανές/εξοπλισμός Έντυπο 4 Έντυπο 5 3δ Εργαλεία και πρέσες Έντυπο 4 Έντυπο 5 3ε Εργαλεία για προμηθευτές Έντυπο 4 Έντυπο 5 3στ Άλλες Έντυπο 4 Έντυπο 5 4 Άλλες δαπάνες Έντυπο 4 Έντυπο 5 5 Συνολικό κόστος 6 Καθαρό πρόσθετο κόστος εφαρμογής (3) του σχεδίου στην τοποθεσία Α 7 Επιλέξιμη επένδυση (4) 8 Ένταση μειονεκτήματος (5) . . . % Έντυπο 1 από 6 Σελίδα 1 από 1 >ΤΕΛΟΣ ΓΡΑΦΗΚΟΥ> ΚΟΙΝΟΠΟΙΗΣΗ ΣΤΗΝ ΕΠΙΤΡΟΠΗ ΧΡΗΜΑΤΟΔΟΤΟΥΜΕΝΟΥ ΑΠΟ ΤΟ ΔΗΜΟΣΙΟ ΣΧΕΔΙΟΥ ΣΤΟΝ ΤΟΜΕΑ ΤΗΣ ΑΥΤΟΚΙΝΗΤΟΒΙΟΜΗΧΑΝΙΑΣ ΜΕΡΟΣ ΙΙ.Α - ΚΙΝΗΤΟ ΕΠΕΝΔΥΤΙΚΟ ΣΧΕΔΙΟ ΣΕ ΕΝΙΣΧΥΟΜΕΝΗ ΠΕΡΙΟΧΗ Έντυπο 2 - Κριτήρια της ανάλυσης κόστους-ωφέλειας - Τοποθεσία Α >ΑΡΧΗ ΓΡΑΦΗΚΟΥ> (συμπληρώνεται από την Επιτροπή) Κρατική ενίσχυση αριθ. . Κράτος μέλος: . Εταιρεία: . Ημερομηνία συμπλήρωσης: . . . . . . /. . . . . . /. . . . . . Τομέας: Αυτοκίνητα Κινητήρες Στοιχεία συστημάτων (αναλυτικά) . Περιγραφή Έτος 1: Έτος 2: Έτος 3: Έτος 4: Έτος 5: Κωδικός αναφοράς 1 Προεξ. επιτόκιο/έτος (6) . . . % 2 Συντ. πληθωρισμού/έτος (7) . . . % 2α Συντ. πραγμ. προσαρμογής . . . % 3 Συναλλαγματική ισοτιμία (8) . . . % 4 Προϋπολογισμός Παραγωγή/πωλήσεις (μονάδες) 4α Μοντέλο 1 4β Μοντέλο 2 4γ Μοντέλο 3 4δ Μοντέλο 4 4ε Άλλο 5 Τιμή μονάδας από το εργοστάσιο Νόμισμα: Μονάδες: 5α Μοντέλο 1 5β Μοντέλο 2 5γ Μοντέλο 3 5δ Μοντέλο 4 5ε Άλλο (9) 6 Δυναμικό παραγωγής (10) % Αξιοποίηση 6α Αξιοποίηση δυναμικού του ομίλου (11) . . . % . . . % . . . % . . . % 6β % «εφεδρικό» δυναμικό ομίλου (12) . . . % . . . % . . . % . . . % 6γ Αξιοποίηση δυναμικού της εταιρείας . . . % . . . % . . . % . . . % 6δ % «εφεδρικό» δυναμικό εταιρείας (13) . . . % . . . % . . . % . . . % Έντυπο 2 από 6 Σελίδα 1 από 3 Έντυπο 2 από 6 Σελίδα 2 από 3 Περιγραφή Έτος 1: Έτος 2: Έτος 3: Έτος 4: Έτος 5: Κωδικός αναφοράς 7 Συνολικό εργατικό δυναμικό (αριθμός απαιτούμενων ατόμων) 7α Παραγωγή (υποσύνολο) 7α.1 Διοίκηση 7α.2 Άλλοι μισθωτοί 7α.3 Άμεσα ωρομίσθια 7α.4 Έμμεσα ωρομίσθια 7α.5 Ασκούμενοι 7β Άλλο (υποσύνολο) 7β.1 Μισθωτοί 7β.2 Ωρομίσθια 8 Ετήσια μέση αμοιβή (14) Νόμισμα: Μονάδες: 8α Παραγωγή 8α.1 Διοίκηση 8α.2 Άλλοι μισθωτοί 8α.3 Άμεσα ωρομίσθια 8α.4 Έμμεσα ωρομίσθια 8α.5 Ασκούμενοι 8β Άλλοι μισθωτοί 9 Μέσο τυπικό ωρομίσθιο (15) Νόμισμα: Μονάδες: 9α Παραγωγή 9β Άλλο Νόμισμα: Μονάδες: 10 Ροή αποθεμάτων 10α Κατεργασμένα προϊόντα 10α.1 Χιλιάδες μονάδες 10α.2 Αξία 10β Ημικατεργασμένα προϊόντα 10β.1 Χιλιάδες μονάδες 10β.2 Αξία 10γ Στοιχεία/υλικά 10γ.2 Αξία 10δ Συνολική αξία απογραφής 10ε Συντελεστής (%) υπολογισμού του κόστους αποθεμάτων . . . % . . . % . . . % . . . % Νόμισμα: 11 Κατανάλωση ενέργειας 11α Ηλεκτρική ενέργεια 11α.1 Μονάδες: 11α.2 Κόστος/μονάδα: / 11β Καύσιμα 11β.1 Μονάδες: 11β.2 Κόστος/μονάδα: / 11γ Ύδρευση 11γ.1 Μονάδες: 11γ.2 Κόστος/μονάδα: / 12 Τηλεπικοινωνίες 12α.1 Μονάδες: 12α.2 Κόστος/μονάδα: / Έντυπο 2 από 6 Εελίδα 3 από 3 13 Εργοστάσια του ομίλου και το δυναμικό παραγωγής τους (10), σε χιλιάδες μονάδες πριν και μετά την εφαρμογή του επενδυτικού σχεδίου Όνομα εργοστασίου Χώρα Δυναμικό παραγωγής Πριν το σχέδιο Μετά το σχέδιο Διαφορά Κωδικός αναφοράς 1 2 3 4 5 6 7 8 9 10 11 12 13 14 15 16 17 18 19 ΣΥΝΟΛΟ 14 Αναφέρατε αν θα υπάρξει μετατόπιση του δυναμικού παραγωγής από ένα εργοστάσιο σε άλλο μετά την εφαρμογή του σχεδίου ή κατά τη διάρκειά του >ΤΕΛΟΣ ΓΡΑΦΗΚΟΥ> ΚΟΙΝΟΠΟΙΗΣΗ ΣΤΗΝ ΕΠΙΤΡΟΠΗ ΧΡΗΜΑΤΟΔΟΤΟΥΜΕΝΟΥ ΑΠΟ ΤΟ ΔΗΜΟΣΙΟ ΣΧΕΔΙΟΥ ΣΤΟΝ ΤΟΜΕΑ ΤΗΣ ΑΥΤΟΚΙΝΗΤΟΒΙΟΜΗΧΑΝΙΑΣ ΜΕΡΟΣ ΙΙ.Α - ΚΙΝΗΤΟ ΕΠΕΝΔΥΤΙΚΟ ΣΧΕΔΙΟ ΣΕ ΕΝΙΣΧΥΟΜΕΝΗ ΠΕΡΙΟΧΗ Έντυπο 3 - Κριτήρια της ανάλυσης κόστους-ωφέλειας - Τοποθεσία Β >ΑΡΧΗ ΓΡΑΦΗΚΟΥ> (συμπληρώνεται από την Επιτροπή) Κρατική ενίσχυση αριθ. . Κράτος μέλος: . Εταιρεία: . Ημερομηνία συμπλήρωσης: . . . . . . /. . . . . . /. . . . . . Τομέας: Αυτοκίνητα Κινητήρες Στοιχεία συστημάτων (αναλυτικά) . Περιγραφή Έτος 1: Έτος 2: Έτος 3: Έτος 4: Έτος 5: Κωδικός αναφοράς 1 Προεξ. επιτόκιο/έτος (6) . . . % 2 Συντ. πληθωρισμού/έτος (7) . . . % 2α Συντ. πραγμ. προσαρμογής . . . % 3 Συναλλαγματική ισοτιμία (8) . . . % 4 Προϋπολογισμός Παραγωγή/πωλήσεις (μονάδες) 4α Μοντέλο 1 4β Μοντέλο 2 4γ Μοντέλο 3 4δ Μοντέλο 4 4ε Άλλο 5 Τιμή μονάδας από το εργοστάσιο Νόμισμα: Μονάδες: 5α Μοντέλο 1 5β Μοντέλο 2 5γ Μοντέλο 3 5δ Μοντέλο 4 5ε Άλλο (9) 6 Δυναμικό παραγωγής (10) % Αξιοποίηση 6α Αξιοποίηση δυναμικού του ομίλου (11) . . . % . . . % . . . % . . . % 6β % «εφεδρικό» δυναμικό ομίλου (12) . . . % . . . % . . . % . . . % 6γ Αξιοποίηση δυναμικού της εταιρείας . . . % . . . % . . . % . . . % 6δ % «εφεδρικό» δυναμικό εταιρείας (13) . . . % . . . % . . . % . . . % Έντυπο 2 από 6 Σελίδα 1 από 2 Έντυπο 3 από 6 Σελίδα 2 από 2 Περιγραφή Έτος 1: Έτος 2: Έτος 3: Έτος 4: Έτος 5: Κωδικός αναφοράς 7 Συνολικό εργατικό δυναμικό (αριθμός απαιτούμενων ατόμων) 7α Παραγωγή (υποσύνολο) 7α.1 Διοίκηση 7α.2 Άλλοι μισθωτοί 7α.3 Άμεσα ωρομίσθια 7α.4 Έμμεσα ωρομίσθια 7α.5 Ασκούμενοι 7β Άλλο (υποσύνολο) 7β.1 Μισθωτοί 7β.2 Ωρομίσθια 8 Ετήσια μέση αμοιβή (14) Νόμισμα: Μονάδες: 8α Παραγωγή 8α.1 Διοίκηση 8α.2 Άλλοι μισθωτοί 8α.3 Άμεσα ωρομίσθια 8α.4 Έμμεσα ωρομίσθια 8α.5 Ασκούμενοι 8β Άλλοι μισθωτοί 9 Μέσο τυπικό ωρομίσθιο (15) Νόμισμα: Μονάδες: 9α Παραγωγή 9β Άλλο Νόμισμα: Μονάδες: 10 Ροή αποθεμάτων 10α Κατεργασμένα προϊόντα 10α.1 Χιλιάδες μονάδες 10α.2 Αξία 10β Ημικατεργασμένα προϊόντα 10β.1 Χιλιάδες μονάδες 10β.2 Αξία 10γ Στοιχεία/υλικά 10γ.2 Αξία 10δ Συνολική αξία απογραφής 10ε Συντελεστής (%) υπολογισμού του κόστους αποθεμάτων . . . % . . . % . . . % . . . % Νόμισμα: 11 Κατανάλωση ενέργειας 11α Ηλεκτρική ενέργεια 11α.1 Μονάδες: 11α.2 Κόστος/μονάδα: / 11β Καύσιμα 11β.1 Μονάδες: 11β.2 Κόστος/μονάδα: / 11γ Ύδρευση 11γ.1 Μονάδες: 11γ.2 Κόστος/μονάδα: / 12 Τηλεπικοινωνίες 12α.1 Μονάδες: 12α.2 Κόστος/μονάδα: / >ΤΕΛΟΣ ΓΡΑΦΗΚΟΥ> ΚΟΙΝΟΠΟΙΗΣΗ ΣΤΗΝ ΕΠΙΤΡΟΠΗ ΧΡΗΜΑΤΟΔΟΤΟΥΜΕΝΟΥ ΑΠΟ ΤΟ ΔΗΜΟΣΙΟ ΣΧΕΔΙΟΥ ΣΤΟΝ ΤΟΜΕΑ ΤΗΣ ΑΥΤΟΚΙΝΗΤΟΒΙΟΜΗΧΑΝΙΑΣ ΜΕΡΟΣ ΙΙ.Α - ΚΙΝΗΤΟ ΕΠΕΝΔΥΤΙΚΟ ΣΧΕΔΙΟ ΣΕ ΕΝΙΣΧΥΟΜΕΝΗ ΠΕΡΙΟΧΗ Έντυπο 4 - Κατανομή πωλήσεων και κόστους ανά έτος - Τοποθεσία Α >ΑΡΧΗ ΓΡΑΦΗΚΟΥ> (συμπληρώνεται από την Επιτροπή) Κρατική ενίσχυση αριθ. . Κράτος μέλος: . Εταιρεία: . Ημερομηνία συμπλήρωσης: . . . . . . /. . . . . . /. . . . . . Τομέας: Αυτοκίνητα Κινητήρες Στοιχεία συστημάτων (αναλυτικά) . Νόμισμα: Μονάδες: εκατ. δισεκατ.(σημειώστε μόνος ένα κουτί) Περιγραφή ΚΠΑ (2) Έτος 1: Έτος 2: Έτος 3: Έτος 4: Έτος 5: Κωδικός αναφοράς 1 Σύνολα πωλήσεων εργοστασίου 1α Μοντέλο 1 1β Μοντέλο 2 1γ Μοντέλο 3 1δ Μοντέλο 4 1ε Άλλο 2 Σύνολο κόστους λειτουργίας 2α Σύνολο εργατικών 2α.1 Εργατικά παραγωγής 2α.1.1 Διοίκηση 2α.1.2 Άλλοι μισθωτοί 2α.1.3 Άμεσα ωρομίσθια 2α.1.4 Ασκούμενοι 2α.2 Άλλα εργατικά 2α.2.1 Μισθοί 2α.2.2 Άμεσα ωρομίσθια 2β Σύνολο στοιχείων/υλικών (16) 2β.1 Παραγωγή 2β.1.1 Εσωτερικός εφοδιασμός 2β.1.2 Εξωτερικός εφοδιασμός 2β.1.2.α Τοπικοί προμηθευτές 2β.1.2.β Μη τοπικοί προμηθευτές 2β.2 Άλλα 2γ Ενοίκιο 2δ Κόστος αποθεμάτων 2ε Ενέργεια/ύδρευση 2στ Τηλεπικοινωνίες 2ζ Μεταφορές εισροών Ημικατεργασμένα προϊόντα Στοιχεία/υλικά 2η Μεταφορές εκροών Κατεργασμένα προϊόντα Ημικατεργασμένα προϊόντα 2θ Εκπαίδευση 2ι Άλλα Έντυπο 4 από 6 Σελίδα 1 από 2 Νόμισμα: Μονάδες: εκατ. δισεκατ.(σημείωστε μόνος ένα κουτί) Περιγραφή ΚΠΑ (2) Έτος 1: Έτος 2: Έτος 3: Έτος 4: Έτος 5: Κωδικός αναφοράς 3 Σύνολο επενδυτικής δαπάνης 3α Αγορά γηπέδου 3β Οικοδόμηση/κατασκευή 3γ Μηχανές/εξοπλισμός 3δ Εργαλεία και πρέσες 3ε Εργαλεία για προμηθευτές 4 Σύνολο λοιπών δαπανών 4α 4β 4γ 5 Συνολικό κόστος Έντυπο 4 από 6 Σελίδα 2 από 2 >ΤΕΛΟΣ ΓΡΑΦΗΚΟΥ> ΚΟΙΝΟΠΟΙΗΣΗ ΣΤΗΝ ΕΠΙΤΡΟΠΗ ΧΡΗΜΑΤΟΔΟΤΟΥΜΕΝΟΥ ΑΠΟ ΤΟ ΔΗΜΟΣΙΟ ΣΧΕΔΙΟΥ ΣΤΟΝ ΤΟΜΕΑ ΤΗΣ ΑΥΤΟΚΙΝΗΤΟΒΙΟΜΗΧΑΝΙΑΣ ΜΕΡΟΣ ΙΙ.Α - ΚΙΝΗΤΟ ΕΠΕΝΔΥΤΙΚΟ ΣΧΕΔΙΟ ΣΕ ΕΝΙΣΧΥΟΜΕΝΗ ΠΕΡΙΟΧΗ Έντυπο 5 - Κατανομή πωλήσεων και κόστους ανά έτος - Τοποθεσία Β >ΑΡΧΗ ΓΡΑΦΗΚΟΥ> (συμπληρώνεται από την Επιτροπή) Κρατική ενίσχυση αριθ. . Κράτος μέλος: . Εταιρεία: . Ημερομηνία συμπλήρωσης: . . . . . . /. . . . . . /. . . . . . Τομέας: Αυτοκίνητα Κινητήρες Στοιχεία συστημάτων (αναλυτικά) . Νόμισμα: Μονάδες: εκατ. δισεκατ.(σημειώστε μόνος ένα κουτί) Περιγραφή ΚΠΑ (2) Έτος 1: Έτος 2: Έτος 3: Έτος 4: Έτος 5: Κωδικός αναφοράς 1 Σύνολα πωλήσεων εργοστασίου 1α Μοντέλο 1 1β Μοντέλο 2 1γ Μοντέλο 3 1δ Μοντέλο 4 1ε Άλλο 2 Σύνολο κόστους λειτουργίας 2α Σύνολο εργατικών 2α.1 Εργατικά παραγωγής 2α.1.1 Διοίκηση 2α.1.2 Άλλοι μισθωτοί 2α.1.3 Άμεσα ωρομίσθια 2α.1.4 Ασκούμενοι 2α.2 Άλλα εργατικά 2α.2.1 Μισθοί 2α.2.2 Άμεσα ωρομίσθια 2β Σύνολο στοιχείων/υλικών (16) 2β.1 Παραγωγή 2β.1.1 Εσωτερικός εφοδιασμός 2β.1.2 Εξωτερικός εφοδιασμός 2β.1.2.α Τοπικοί προμηθευτές 2β.1.2.β Μη τοπικοί προμηθευτές 2β.2 Άλλα 2γ Ενοίκιο 2δ Κόστος αποθεμάτων 2ε Ενέργεια/ύδρευση 2στ Τηλεπικοινωνίες 2ζ Μεταφορές εισροών Ημικατεργασμένα προϊόντα Στοιχεία/υλικά 2η Μεταφορές εκροών Κατεργασμένα προϊόντα Ημικατεργασμένα προϊόντα 2θ Εκπαίδευση 2ι Άλλα Έντυπο 5 από 6 Σελίδα 1 από 2 Νόμισμα: Μονάδες: εκατ. δισεκατ.(σημείωστε μόνος ένα κουτί) Περιγραφή ΚΠΑ (2) Έτος 1: Έτος 2: Έτος 3: Έτος 4: Έτος 5: Κωδικός αναφοράς 3 Σύνολο επενδυτικής δαπάνης 3α Αγορά γηπέδου 3β Οικοδόμηση/κατασκευή 3γ Μηχανές/εξοπλισμός 3δ Εργαλεία και πρέσες 3ε Εργαλεία για προμηθευτές 4 Σύνολο λοιπών δαπανών 4α 4β 4γ 5 Συνολικό κόστος Έντυπο 5 από 6 Σελίδα 2 από 2 >ΤΕΛΟΣ ΓΡΑΦΗΚΟΥ> ΚΟΙΝΟΠΟΙΗΣΗ ΣΤΗΝ ΕΠΙΤΡΟΠΗ ΧΡΗΜΑΤΟΔΟΤΟΥΜΕΝΟΥ ΑΠΟ ΤΟ ΔΗΜΟΣΙΟ ΣΧΕΔΙΟΥ ΣΤΟΝ ΤΟΜΕΑ ΤΗΣ ΑΥΤΟΚΙΝΗΤΟΒΙΟΜΗΧΑΝΙΑΣ ΜΕΡΟΣ ΙΙ.Α - ΚΙΝΗΤΟ ΕΠΕΝΔΥΤΙΚΟ ΣΧΕΔΙΟ ΣΕ ΕΝΙΣΧΥΟΜΕΝΗ ΠΕΡΙΟΧΗ Έντυπο 6 - Υποστήριξη από το δημόσιο >ΑΡΧΗ ΓΡΑΦΗΚΟΥ> (συμπληρώνεται από την Επιτροπή) Κρατική ενίσχυση αριθ. . Κράτος μέλος: . Εταιρεία: . Ημερομηνία συμπλήρωσης: . . . . . . /. . . . . . /. . . . . . Τομέας: Αυτοκίνητα Κινητήρες Στοιχεία συστημάτων (αναλυτικά) . 1 Ποσά υποστήριξης από το δημόσιο στην ονομαστική τους αξία Νόμισμα: Μονάδες: εκατ. δισεκατ.(Σημειώστε μόνον ένα κουτί) Είδος υποστήριξης Έτος 1: Έτος 2: Έτος 3: Έτος 4: Έτος 5: Κωδικός αναφοράς 1α Χορηγήματα 1β Συμμετοχή στο κεφάλαιο 1γ Δάνεια 1δ Εγγυήσεις δανείων 1ε Φορολογικές απαλλαγές/πριμοδοτήσεις 1στ Μείωση των εισφορών κοινωνικής ασφάλισης 1ζ Άλλο 1η Σύνολο υποστήριξης από το δημόσιο 2 Εκτίμηση της υποστήριξης από το δημόσιο σε όρους ακαθάριστου ισοδύναμου επιδότησης (17) Ακαθάριστο ισοδύναμο επιδότησης Έτος 1: Έτος 2: Έτος 3: Έτος 4: Έτος 5: Κωδικός αναφοράς 2α Χορηγήματα 2β Συμμετοχή στο κεφάλαιο 2γ Δάνεια 2δ Εγγυήσεις δανείων 2ε Φορολογικές απαλλαγές/πριμοδοτήσεις 2στ Μείωση των εισφορών κοινωνικής ασφάλισης 2ζ Άλλο 2η Σύνολο 3 Καθαρή παρούσα αξία της κρατικής ενίσχυσης εκφρασμένη ως ακαθάριστο ισοδύναμο επιδότησης (18) Καθαρή παρούσα αξία κρατικής ενίσχυσης Έντυπο 6 από 1 ´Σελίδα 1 από 1 >ΤΕΛΟΣ ΓΡΑΦΗΚΟΥ> Μέρος ΙΙ.Α - Κινητό επενδυτικό σχέδιο σε ενισχυόμενη περιοχή >ΑΡΧΗ ΓΡΑΦΗΚΟΥ> Υποσημειώσεις (1) Τοποθεσία Α: ενισχυόμενη περιοχή στην οποία το σχέδιο θα ελάμβανε κεφάλαια υποστήριξης από το δημόσιο. Τοποθεσία Β ή εργοστάσιο σύγκρισης: βιώσιμη από εμπορική άποψη εναλλακτική τοποθεσία. (2) ΚΠΑ (καθαρή παρούσα αξία): αξία ταμειακών ροών κρατικής ενίσχυσης υπολογισμένη στο έτος βάσης με το επίσημο προεξοφλητικό επιτόκιο για την αντίστοιχη επενδυτική περίοδο. (3) Καθαρό πρόσθετο κόστος εφαρμογής του σχεδίου στην τοποθεσία Α: το πρόσθετο κόστος εφαρμογής του σχεδίου στην τοποθεσία Α (μειονεκτούσα περιοχή) σε σχέση με την τοποθεσία Β (εμπορικά βιώσιμη εναλλακτική λύση). (4) Επιλέξιμη επένδυση: το μέρος της επένδυσης που θεωρείται επιλέξιμο για κρατική ενίσχυση από την εθνική διοίκηση βάσει του προγράμματος ενισχύσεων. (5) Ένταση μειονεκτήματος: καθαρό πρόσθετο κόστος (6) διαιρούμενο με την ΚΠΑ του επενδυτικού κόστους στην τοποθεσία Α (λειτουργικό κόστος συν επενδυτικό κόστος) εκφρασμένο σε εκατοστιαίες μονάδες. (6) Προεξοφλητικό επιτόκιο ή επιτόκιο αναφοράς αναφέρατε το σχετικό έγγραφο που κοινοποίησε ή δημοσίευσε η Επιτροπή. (7) Συντελεστής πληθωρισμού: πρόβλεψη του συντελεστή πληθωρισμού, με παραπομπή στα αντίστοιχα έγγραφα και σαφή αναφορά της πηγής (επίσημης ή άλλης). (8) Συναλλαγματική ισοτιμία: πρόβλεψη της συναλλαγματικής ισοτιμίας με παραπομπή στα αντίστοιχα έγγραφα και σαφή αναφορά της πηγής (επίσημης ή άλλης). (9) Τιμή μονάδας από το εργοστάσιο, άλλο: σταθμισμένη τιμή μονάδος από το εργοστάσιο για την ομάδα προϊόντων που αναφέρονται στο κουτί με τον τίτλο «Άλλο». (10) Δυναμικό παραγωγής: μέγιστο ωριαίο δυναμικό (ταχύτητα γραμμής παραγωγής) λαμβάνοντας υπόψη τις συμφορήσεις πολλαπλασιασμένες με τον αριθμό ωρών κανονικής λειτουργίας του εργοστασίου κατ' έτος (ή τις ώρες που αναμένεται ότι θα λειτουργεί), συμπεριλαμβανομένου του εφεδρικού δυναμικού. (11) % αξιοποίηση του δυναμικού παραγωγής του ομίλιου: το ποσοστό του συνολικού δυναμικού παραγωγής του ομίλου που θα αξιοποιηθεί, συμπεριλαμβανομένου του δυναμικού του εργοστασίου (ή των εργοστασίων) για το οποίο ζητείται η συνδρομή του δημοσίου. (12) % «εφεδρικό» δυναμικό του ομίλου: (Εφεδρικό δυναμικό του ομίλου)/(Συνολικό δυναμικό του ομίλου) σε εκατοστιαίες μονάδες. (13) % «εφεδρικό» δυναμικό της εταιρείας: (Εφεδρικό δυναμικό της εταιρείας)/(Συνολικό δυναμικό της εταιρείας) σε εκατοστιαίες μονάδες. (14) Ετήσια μέση αμοιβή: μισθοί συν τις εισφορές κοινωνικής ασφάλισης. (15) Μέσο τυπικό ωρομίσθιο: μέσο ωρομίσθιο ανά απασχολούμενο συν τις εισφορές κοινωνικής ασφάλισης. (16) Λειτουργικό κόστος στοιχεία/υλικά: κόστος των αγοραζόμενων στοιχείων σε τιμή από το εργοστάσιο (συστήματα στοιχείων). Τα μεταφορικά αναφέρονται χωριστά. (17) ΑΙΕ (ακαθάριστο ισοδύναμο ενίσχυσης): αναφέρατε το σχετικό έγγραφο που κοινοποίησε ή δημοσίευσε η Επιτροπή. (18) Καθαρή παρούσα αξία της κρατικής ενίσχυσης: Αξία των ταμειακών ροών κρατικής ενίσχυσης υπολογισμένη στο έτος βάσης με το επίσημο προεξοφλητικό επιτόκιο για την αντίστοιχη επενδυτική περίοδο (τρία ή πέντε έτη). >ΤΕΛΟΣ ΓΡΑΦΗΚΟΥ>